open-index/open-wikipedia-markdown huggingface dataset:
ఎలక్ట్రీషియన్

**ఎలక్ట్రీషియన్** అనగా వైర్లను, స్విచులను బిగించటం ద్వారా లైట్లు, అవుట్‌లెట్లను సక్రమంగా పనిచేసేలా చేసే ఒక వ్యక్తి. కొంతమంది ఎలక్ట్రిసీయన్లు నిర్మాణంలోపనిచేస్తారు.విద్యుత్ పరికరాలు ఇళ్లు, ఫ్యాక్టరీలు, వ్యాపారాలు భవంతుల్లో విద్యుత్ పరికరాలు, ప్రస్తుతం నిర్మాణంలో ఉన్న, పవర్, లైటింగ్, కమ్యూనికేషన్ లు కంట్రోల్ సిస్టమ్ లను ఇన్ స్టాల్ చేయడం, రిపేర్ చేయడం మెయింటైన్ చేయడం కొరకు ఎలక్ట్రీషియన్ లు పనిచేస్తారు. 

**ఎలక్ట్రీషియన్ బాధ్యతలు****:**

విద్యుత్ కంట్రోల్, వైరింగ్ , లైటింగ్ సిస్టమ్ లను ఇన్ స్టాల్ చేయడం, మెయింటైన్ చేయడం , రిపేర్ చేయడం

టెక్నికల్ డయాగ్రమ్ లు , బ్లూప్రింట్ ల ఆధారంగా  ఇన్ స్టాల్, మెయింటైన్ చేయడం

సాధారణ ఎలక్ట్రికల్ మరమత్తులు 

ట్రాన్స్ ఫార్మర్ లు సర్క్యూట్ బ్రేకర్ లు ఇతర ఎలక్ట్రికల్ కాంపోనెంట్ లను తనిఖీ చేయంటం

టెస్టింగ్ పరికరాలను తగినవిధంగా ఉపయోగించడం తద్వారా విద్యుత్ సమస్యలను పరిష్కరించటం 

నేషనల్ ఎలక్ట్రికల్ కోడ్ రాష్ట్ర స్థానిక బిల్డింగ్ నిబంధనల ప్రకారం   సర్క్యూట్ బ్రేకర్ కరెక్టివ్ మెయింటెనెన్స్ చేయటం 

హీటింగ్ ,టెస్ట్ ఎక్విప్ మెంట్,  ఎయిర్ కండిషనింగ్ సిస్టమ్ ల గురించి మంచి జ్ఞ్యానం కలిగి వుండటం 

**నేటి ఎలక్ట్రీషియన్ లను నాలుగు ప్రధాన కేటగిరీలుగా విభజించవచ్చు:** 

గృహ  ఎలక్ట్రీషియన్ లు- ఈ ఎలక్ట్రీషియన్ లు చిన్న ఇళ్ళ నుంచి పెద్ద అపార్ట్ మెంట్ కాంప్లెక్స్ ల వరకు ఇంటి లో పనిచేస్తారు. 

వాణిజ్య ఎలక్ట్రీషియన్లు - కార్యాలయ భవనాలు, రిటైల్ అవుట్లెట్లు, పాఠశాలలు, ఆసుపత్రులు అధిక-వోల్టేజ్ లేని పారిశ్రామిక సౌకర్యాల కల్పనలో పనిచేస్తారు. 

పారిశ్రామిక ఎలక్ట్రీషియన్లు - ఈ ఎలక్ట్రీషియన్లు పారిశ్రామిక అమరికలలో కనిపించే ఎలక్ట్రికల్ భాగాలు యంత్రాల  సంస్థాపన  నిర్వహణ చేస్తారు. 

తక్కువ వోల్టేజ్ ఎలక్ట్రీషియన్లు - వారి పేరు సూచించినట్లుగా, ఈ ఎలక్ట్రీషియన్లు తక్కువ-వోల్టేజ్ వ్యవస్థలతో సంబంధం కలిగి ఉంటారు, ఇందులో ప్రధానంగా వాయిస్, డేటా  వీడియో (విడివి) నెట్‌వర్క్‌లు  ఉంటాయి. 

ఎలక్ట్రీషియన్లు ప్రతి రకమైన వైరింగ్ వ్యవస్థతో అనుబంధించబడిన వాటి యొక్క విద్యుత్ సిద్ధాంతంపై వారి జ్ఞానానికి అనుగుణంగా వ్యవస్థాపిస్తారు. ఇందులో ఈ  అంశాలు ఉన్నాయి: 

* ఓల్టేజి
* ఆంపిరేజ్
* విద్యుత్
* నిరోధకత్వం
* గ్రౌండింగ్
* సర్క్యూటరీ

## మూలాలు

వర్గం:విద్యుచ్ఛక్తి
గుంటూరు నగరపాలక సంస్థ

**గుంటూరు నగర పాలక సంస్థ** ఆంధ్రప్రదేశ్‌లోని గుంటూరు నగరానికి చెందిన స్థానిక స్వపరిపాలన సంస్థ. ఇది రాష్ట్రంలోని ఒక పురాతన పురపాలక సంస్థ.

## చరిత్ర
ఈ సంస్థ, 1866 లో గుంటూరు పురపాలక సంస్థగా ఏర్పడింది, 1881 లో మొదటి ఎన్నికలు జరిగాయి. 1891 లో రెండో గ్రేడ్, 1971 లో మొదటి గ్రేడ్, 1952 లో ప్రత్యేక గ్రేడ్, 1960 లో ఎంపిక గ్రేడ్ గా ఏర్పడింది. 1994 లో గుంటూరు నగర పాలక సంస్థగా ఏర్పడింది.

## పరిపాలన

2012 లో, గుంటూరు పది పరిసర గ్రామాలను నగరంలో విలీనం చేశారు. కార్పొరేషన్ యొక్క ప్రస్తుత ప్రాంతం  విస్తీర్ణంలో వ్యాపించి ఉంది. 52 వార్డులు కలిగిఉంది. ఎస్.నాగలక్ష్మి ప్రస్తుత మున్సిపల్ కమిషనర్ గా ఉంది.
## మేయర్లు
*కావటి మనోహరనాయుడు 15.3.2025 న రాజీనామా చేశారు

## పౌరసేవలు
పౌర సేవల్లో ప్రధానమైనవి, రోడ్లు, బస్సు షెల్టర్లు, కాలిబాటలు, పబ్లిక్ గార్డెన్స్ మొదలైనవి కార్పొరేషన్ వారు అభివృద్ధి చేశారు.

## ప్రాజెక్టులు
ఒక 15 మెగావాట్ల వ్యర్ధాల నుండి విద్యుత్ ఉత్పత్తి చెసే ప్లాంట్ ను జెఐటియఫ్ *లిమిటెడ్ అర్బన్ ఇన్ఫ్రాస్ట్రక్చర్ సహకారంతో ఏర్పాటు చేశారు. గుంటూరు, విజయవాడ మున్సిపల్ కార్పొరేషన్లు, గుంటూరు జిల్లా నుండి ఏడు ఇతర పురపాలక సంఘాలతో పాటు దీనిలో భాగస్వామ్యులు.*

## పురస్కారాలు, విజయాలు
*నేషనల్ అర్బన్ పారిశుద్ధ్య విధానం (2009 –10)* ప్రకారం, నగరనికి మొత్తం 39.363 పాయింట్లతో 42వ స్థానం ఇచ్చారు.

## మూలాలు

## వెలుపలి లంకెలు

వర్గం:ఆంధ్రప్రదేశ్ నగరపాలక సంస్థలు
విజయవాడ నగరపాలక సంస్థ

**విజయవాడ నగర పాలక సంస్థ, ** ఆంధ్రప్రదేశ్ రాష్ట్రంలోని విజయవాడ నగరానికి చెందిన స్థానిక స్వపరిపాలన సంస్థ.ఇది రాష్ట్రంలోనే రెండోవ పెద్ద నగరం. విజయవాడ నగరపాలక సంస్థ మొత్తం 64 డివిజన్లుగా విభజించారు.విజయవాడ చూట్టూ ప్రక్కల గ్రామాలు విలీనం చేసి విజయవాడ మహా నగరపాలక సంస్థ గా మార్చాలని ఎప్పటి నుండో ఉన్న చర్చ
ఇది రాష్ట్రంలోని తొలి పురపాలక సంస్థగా 1888 లో ఏర్పడింది.

## చరిత్ర

1888 ఏప్రియల్ 1న విజయవాడ పురపాలక సంస్థ ఏర్పడింది.1960 లో ప్రత్యేక గ్రేడ్,  విజయవాడ నగర పాలక సంస్థగా ఏర్పడింది.విజయవాడ చుట్టుపక్కల గ్రామలను కలిపి విజయవాడ మహ నగర పాలక సంస్థ గా మార్చాలని ఎప్పటినుండో విజయవాడ వాసుల కల. విజయవాడ అభివ్రుద్ది కి మహనగరపాలక సంస్థ చాలా అవసారమని ప్రభుత్వ అలోచన  1985 లో గుణదల, పటమట, భవానిపురం గ్రామ పంచాయతీలు, పాయకాపురం, కుండవరి ఖండ్రిక నగరంలో విలీనం చేశారు.

నగర పాలక సంస్థ   విస్తీర్ణంలో వ్యాపించి ఉంది. 64 వార్డులు కలిగిఉంది. విజయవాడ నగరపాలక సంస్థలో 64 వార్డులకు మెజార్టీ కోసం 33వార్డులు కావలి.2021 మార్చిలొ జరిగిన ఎన్నికల్లో తేలుగుదేశం పార్టీ 14 వార్డులు వై.యాస్.ఆర్.కాంగ్రీస్.పార్టీ 49 వార్డులు, స్వతంత్రులు 1వార్డులో విజయం సాధించారు.మెజర్టీ సాధించిన వైఎస్ ఆర్ కాంగ్రెస్ పార్టీ మెయర్ పిఠని కైవసం చేసుకుంది.ఎకగ్రివంగా మేయర్‌‌గా శ్రీమతి.రాయన భాగ్యలక్ష్మి ఎన్నికయ్యారు.

## పురస్కారాలు, విజయాలు

* నేషనల్ అర్బన్ వాటర్ అవార్డు (2009) 
* "Siti ఇ-గవర్నెన్స్" ప్రాజెక్ట్ కోసం క్రిసిల్ ఉత్తమ పద్ధతులు అవార్డు
* సి.ఎస్.ఐ నిహిలేంట్ రన్నరప్గా అవార్డు - ఇన్ఫర్మేషన్ అండ్ టెక్నాలజీ మంత్రిత్వ శాఖ బహూకరించారు
* స్టాక్హోమ్ ఛాలెంజ్ అవార్డ్ ఫైనలిస్ట్
* నాణ్యత నిర్వహణ వ్యవస్థ కోసం ISO 9001 సర్టిఫైడ్

## మూలాలు

## వెలుపలి లంకెలు

వర్గం:విజయవాడ
వర్గం:ఆంధ్రప్రదేశ్ స్థానిక సంస్థలు
వర్గం:ఆంధ్రప్రదేశ్ నగరపాలక సంస్థలు
వర్గం:ఎన్టీఆర్ జిల్లా పురపాలక సంఘాలు
కాడ్మియం బ్రోమైడ్

**కాడ్మియం బ్రోమైడ్ ** ఒక రసాయన సంయోగ పదార్థం.ఇది ఒక అకర్బన రసాయనసమ్మెలన పదార్థం. కాడ్మియం, బ్రోమిన్ మూలక పరమాణువు ల సంయోగం వలన ఏర్పడిన రసాయన సంయోగ పదార్థం. కాడ్మియం బ్రోమైడ్ యొక్క రసాయన సంకేత పదంCdBr2. మిగతా కాడ్మియం సమ్మేళన రసాయన పదార్థాలవలె కాడ్మియం బ్రోమైడ్ కూడా విషపూరితమైన రసాయనం. కాడ్మియం బ్రోమైడ్ ను హైడ్రో బ్రోమిక్ ఆమ్లం యొక్క అయానిక్ కాడ్మియం లవణం అనికూడా అంటారు.
## భౌతిక లక్షణాలు
### భౌతిక స్థితి
కాడ్మియం బ్రోమైడ్ ఒక ఘన రసాయన పదార్థం. ఇది తెల్లగా లేదా లేత పసుపు రంగు స్పటిక రూపం లో ఉండును. కాడ్మియం బ్రోమైడ్ అణుభారం 272.22 గ్రాములు/మోల్.

### సాంద్రత
25&nbsp;°C ఉష్ణోగ్రత వద్ద కాడ్మియం బ్రోమైడ్ సాంద్రత 5.192గ్రాములు/సెం.మీ3

### ద్రవీభవన ఉష్ణోగ్రత
కాడ్మియం బ్రోమైడ్ ద్రవీభవన స్థానం 568&nbsp;°C (1,054&nbsp;°F;841 K) 
### బాష్పీభవన ఉష్ణోగ్రత
కాడ్మియం బ్రోమైడ్ యొక్క బాష్పీభవన స్థానం 844&nbsp;°C (1,551&nbsp;°F;1,117K) 
### [[ద్రావణీయత]]
కాడ్మియం బ్రోమైడ్ నీటిలో కరుగును. 0&nbsp;°C దగ్గర, 100 మి.లీ నీటిలో 56.3 గ్రాములు,20&nbsp;°C దగ్గర 98.8గ్రాములు, 100&nbsp;°C వద్ద 160 గ్రాములు నీటిలో కరుగును.ఆల్కహాల్, ఇథర్,, ద్రవ అమ్మోనియాలో కరుగును.

## ఉత్పత్తి
కాడ్మియం బ్రోమైడ్ ను కాడ్మియాన్ని బ్రోమిన్ ఆవిరులతో వేడి చేయుటద్వారా ఉత్పత్తి చేయుదురు.మరొక విధానంలో పొడి కాడ్మియం అసిటేట్ ను గ్లాసియాల్అసిటిక్ ఆమ్లం, అసేటైల్ బ్రోమైడ్ తో ప్రతి చర్యకు లోను గావించడం ద్వారా ఉత్పత్తి చేయుదురు. మరొక ప్రత్నామ్యాయ పద్ధతిలో కాడ్మియం లేదా కాడ్మియం ఆక్సైడ్ ను హైడ్రో బ్రోమిక్ ఆమ్లంలో కరిగించి, పొడిగా ఏర్పడు వరకు ద్రావణాన్ని హీలియం వాయు వాతావరణంలో బాష్పీకరించి/ఇగిర్చి కాడ్మియం బ్రోమైడ్‌ను ఉత్పత్తి చేయుదురు.
## రసాయన చర్యలు
### [[విద్యుద్విశ్లేషణ]]
కాడ్మియం బ్రోమైడ్‌ను విద్యుద్విశ్లేషణ కావించిన రాగి కాథోడ్ ధ్రువం వద్ద వెండిరంగు కాడ్మియం పూత/పొర, ప్లాటినం ఆనోడ్ వద్ద పసుపు-ఎరుపురంగు బ్రోమిన్ పూత/పొర ఏర్పడును

## ఆరోగ్యపరమైన ఇబ్బందులు
కాడ్మియం బ్రోమైడ్ ను పీల్చడం వలన దగ్గు, తుమ్ములువచ్చును.ఊపిరి తిత్తులు/శ్వాసకోశాలు పాడై అవకాశం ఉంది.జీర్ణవ్యవస్థలో చేరిన ఆరోగ్యపరమైన ఇబ్బందులు ఏర్పడును.మూత్రపిండాలు, కాలేయంపాడై అవకాశంఉన్నది.కళ్ళలోపడిన ఇరిటెసన్ వచ్చును.

## ఉపయోగాలు
కాడ్మియం బ్రోమైడ్ ను పోటోగ్రాఫిక్ ఫిల్ముల తయారిలోను, లిథోగ్రపిలోని, బొమ్మలు/ చిత్తరువు చెక్కుట, అక్షరాలు చెక్కుటకు (engraving) ఉపయోగిస్తారు.

## ఇవికూడా చూడండి
*కాడ్మియం
*బ్రోమిన్

## మూలాలు/ఆధారాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:కాడ్మియం సమ్మేళనాలు
వర్గం:అకర్బన సమ్మేళనాలు
గుంటూరు రెవెన్యూ డివిజను

**గుంటూరు ఆదాయ విభాగం,** గుంటూరు జిల్లాకు చెందిన పరిపాలనా విభాగం.  గుంటూరు నగరంలో ఈ విభాగం ప్రధాన కార్యాలయం ఉంది.

## చరిత్ర
జిల్లా పునర్వ్యవస్థీకరణకు ముందు  19 మండలాలు ఉండేయి.

## రెవెన్యూ డివిజను లోని మండలాలు

2022లో జిల్లాల పునర్వ్యవస్థీకరణ తరువాత గల మండలాలు:.
# గుంటూరు తూర్పు
# గుంటూరు పశ్చిమ
# తాడికొండ
# తుళ్ళూరు
# పెదకాకాని
# పెదనందిపాడు
# ప్రత్తిపాడు
# ఫిరంగిపురం
# మేడికొండూరు
# వట్టిచెరుకూరు

## మూలాలు

## వెలుపలి లంకెలు

వర్గం:గుంటూరు జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
తెనాలి రెవెన్యూ డివిజను

**తెనాలి రెవెన్యూ డివజను,** గుంటూరు జిల్లాకు చెందిన పరిపాలనా విభాగం. తెనాలి పట్టణంలో ఈ విభాగం ప్రధాన కార్యాలయం ఉంది.

## పరిపాలన
జిల్లాల పునర్వ్యవస్థీకరణ తర్వాత గల మండలాలు:
ప్రస్తుత ఆదాయ విభాగాధికారిగా జి.నరసింహారావు ఉన్నారు.
# కాకుమాను
# కొల్లిపర
# చేబ్రోలు
# తాడేపల్లి
# తెనాలి
# దుగ్గిరాల
# పొన్నూరు
# మంగళగిరి

## మూలాలు

## బయటి లింకులు

వర్గం:గుంటూరు జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
పూసపాటి ఆనంద గజపతి రాజు

**పూసపాటి ఆనంద గజపతి రాజు** విజయనగరం పూసపాటి రాజవంశీయుడు, మాజీ మంత్రి, మాన్సాస్ ట్రస్టు చైర్మన్.
## జీవిత విశేషాలు
ఆయన 1950 జూలై17న విజయనగరం మహారాజు పి.వి.జి.రాజు, కుసుమగజపతి ప్రథమ సంతానంగా జన్మించారు. అతని సోదరుడు అశోక్ గజపతి రాజు, సోదరి సునీతాదేవి. గ్వాలియర్‌లో ప్రాథమిక విద్యాభ్యాసం, మద్రాస్ లయోలా కళాశాల, అమెరికా స్టెట్సన్ వర్సిటీ, ఆంధ్రా యూనివర్సిటీల్లో ఉన్నత విద్యాభ్యాసం చేశారు. హ్యూమనిస్టిక్ స్టడీస్ అంశంలో అమెరికాలోని ఫ్లోరిడాకు చెందిన ఇంటర్ అమెరికన్ యూనివర్సిటీ 2003లో గౌరవ డాక్టరేట్ ప్రదానం చేసింది. 2009లో ఆంధ్రా వర్సిటీ నుంచి పీహెచ్‌డీ డాక్టరేట్ అందుకున్నారు.

## రాజకీయ జీవితం
ఆనంద గజపతి రాజు 1980లో జనతా పార్టీ (సెక్యులర్) తరుపున అనకాపల్లి లోక్‌సభ నియోజకవర్గం నుండి పోటి చేసి ఎస్.ఆర్.ఎ.ఎస్. అప్పలనాయుడు కాంగ్రెస్ అభ్యర్థి చేతిలో 2,43,968 ఓట్ల తేడతో ఓటమి పాలయ్యారు. అతను 1983లో తెలుగుదేశం పార్టీలో చేరి రాజకీయ రంగప్రవేశం చేసారు. 1983 శాసనసభ సభ్యునిగా భీమునిపట్నం శాసనసభ నియోజకవర్గం నుండి ఎన్నికైనారు. అతను ఉమ్మడి ఆంధ్రప్రదేశ్‌కు మంత్రిగా, రెండుసార్లు పార్లమెంటు సభ్యునిగా పనిచేశారు. అతని సోదరుడు కేంద్ర మంత్రి అశోక్‌గజపతిరాజు. నందమూరి తారక రామారావు మంత్రివర్గంలో విద్య, ఆరోగ్య శాఖ మంత్రిగా పనిచేశారు. 1984లో టీడీపీ తరఫున బొబ్బిలి ఎంపీగా విజయం సాధించారు. తర్వాత ఎన్టీఆర్‌తో విభేదించి కాంగ్రెస్‌లో చేరారు.1989 ఎన్నికల్లో బొబ్బిలి లోక్‌సభకు పోటీచేసి ఓడిపోయారు. 1991 ఎన్నికల్లో గెలుపొందారు. 1996, 1998 ఎన్నికల్లో విశాఖపట్నం లోక్‌సభకు పోటీ చేసి ఓడారు. విలువలు తగ్గిన రాజకీయాల్లో ఉండలేనంటూ 1998 నుంచి రాజకీయాలకు దూరంగా ఉన్నారు

## రచయితగా
అతను ‘రాజకీయ అర్థశాస్త్రంలో దారితప్పిన ఆలోచనలు’ అనే పుస్తకాన్ని 2014లో రాశారు.
## అనువంశిక ధర్మకర్తగా
అతని తండ్రి పి.వి.జి.రాజు మరణం (1995) తర్వాత విజయనగరం విద్యా సంస్థైన మాన్సాస్ ట్రస్టుకు చైర్మన్‌గా ఆనందగజపతి పనిచేసాడు. సింహాచలం, రామతీర్థం, అరసవిల్లి, శ్రీకూర్మం, విజయనగరం పైడితల్లమ్మ తదితర 108 దేవాలయాలకు అనువంశిక ధర్మకర్తగా వ్యవహరించారు.
## వ్యక్తిగత జీవితం
1972లో ఆనందగజపతిరాజుకు ఉమతో వివాహం జరిగింది. వీరికిద్దరు కుమార్తెలు. ఆ తర్వాత వారిద్దరూ విడిపోయారు. 1999లో సుధను ద్వితీయ వివాహం చేసుకున్నారు. వీరికొక కుమార్తె. కొన్నేళ్లుగా విశాఖలో నివాసముంటున్నారు.
## మరణం
గజపతి రాజు ఛాతీలో తీవ్ర నొప్పి రావడంతో చికిత్స పొందుతూ 2016  మార్చి 26 ఉదయం 8.30 గంటల సమయంలో తుదిశ్వాస విడిచారు.

## మూలాలు

## ఇతర లింకులు

వర్గం:1950 జననాలు
వర్గం:2016 మరణాలు
వర్గం:8వ లోక్‌సభ సభ్యులు
వర్గం:10వ లోక్‌సభ సభ్యులు
వర్గం:విజయనగరం జిల్లా నుండి ఎన్నికైన లోక్‌సభ సభ్యులు
వర్గం:విజయనగరం జిల్లా రాజకీయ నాయకులు
సిటీ మాంటిస్సోరి స్కూల్

**సిటీ మాంటిస్సోరి స్కూల్** ఇది ప్రపంచంలో మరే పాఠశాలలో లేనంత మంది విద్యార్థులు ఉన్న పాఠశాలగా గుర్తింపు పొందినది. అందుకే ఈ పాఠశాల గిన్నీస్ బుక్ లో స్థానం సంపాదించింది.  2015 లో ఈ పాఠశాలలో చదువుతున్న విద్యార్థుల సంఖ్య 52,000.

## పాఠశాల స్థాపకుడు
డాక్టర్ జగదీష్ గాంధీ ఈ పాఠశాల స్థాపనకు మూల కారకుడు. ఇతడు 1936 నవంబరు 10 వ సంవత్సరంలో ఉత్తర ప్రదేశ్ లోని ఆలిగడ్ కు చెందిన బారాసోలి గ్రామంలో జన్మించారు. ఇతను ఒక నిరుపేద కుటుంబంలో పుట్టినా చదువు పట్ల తనకున్న ప్రేమతో వినోబాభావే, గాంధీజీల స్ఫూర్తితో ఉన్నత విద్యను పిల్లలకు అందించాలనే తపనతో తన భార్యతో కలసి 1956 లో ఈ పాఠశాలను స్థాపించారు.  కేవలము 300 వందల రూపాయల పెట్టుబడితో ... 5 గురు విద్యార్థులతో ఈ బడి ప్రారంబమైనది. వీరు ప్రపంచ శాంతి కార్యకర్తగా ఎన్నో దేశాలు తిరిగారు. విద్య ముఖ్య విషయంగా ఎన్నో వ్యాసాలు వ్రాసి ఎన్నో పురస్కారాలు అందుకున్నారు. ఇతని భార్య భారతి ఈ పాఠశాల అద్యాపక రాలుగా, ప్రిన్సిపాలుగా పనిచేశారు. ఈ సమయంలో ఈ పాఠశాల లఖన్ పూర్ నగరమంతటా 20 శాఖలుగా విస్తరించింది. 

## భోధన
ఈ బడిలో ప్రపంచ శాంతి గురించి, మరెన్నో విషయాల గురించి భోదిస్తారు. ఈ బడి కార్యకర్తలు గ్రామాలలో తిరుగుతూ నిరుపేదల అవసరాలను గుర్తించి డాక్యుమెంటరీలు తీసి ప్రభుత్వ సంస్థలకు పంపి పేదలకు సహకారం అందేలా కృషి చేస్తారు.

## ఫాఠశాల నేటి పరిస్థితి
ఈ పాఠశాలలో ప్రస్తుత విద్యార్థుల సంఖ్య.... 45,000, ఉపాద్యాయులు ...2500., కంప్యూర్లు... 3700, గదులు ...1000.

## మూలాలు

## ఇతర వనరులు
* బాల భారతం.... పత్రిక. ఆగస్టు 2015.

వర్గం:విద్యా సంస్థలు
వర్గం:హిందీ భాషా పాఠాన్ని కలిగి ఉన్న వ్యాసాలు
వర్గం:ప్రైవేట్ విద్యాసంస్థలు
కాకిత జయకృష్ణ

**జయకృష్ణ** (ఆగష్టు 18, 1941 - మార్చి 29, 2016) భారతీయ సినిమా నిర్మాత. ఆయన తెలుగు, తమిళ సినిమాలకు ప్రధానంగా నిర్మాతగా సేవలనందించారు. ఆయన 1978 లో మనఊరి పాండవులుకు నిర్మాతగా కెరీర్ ప్రారంభించి తెలుగులో ఉత్తమ ఫిలిం పేర్ అవార్డును అందుకున్నారు. ఆయన ఇతర సినిమాలు మంత్రిగారి వియ్యంకుడు (1983), వివాహ భోజనం, ముద్దుల మనవరాలు, సీతారాములు, రాగలీల, నీకు నాకు పెళ్ళంట, కృష్ణార్జునులు, 420 మొదలగు సినిమాలను తెలుగులో నిర్మించారు. తమిళంలో ఆయన "ఆలవందం" సినిమాను నిర్మించారు. 15 పైగా తెలుగు చిత్రాలు నిర్మించారు. మరో 20కిపైగా డబ్బింగ్ చిత్రాలకు నిర్మాతగా వ్యవహరించారు. బాపు దర్శకత్వంలో వచ్చిన మనవూరి పాండవులు చిత్రానికి ఫిల్మ్ ఫేర్ అవార్డు కూడా అందుకున్నారు.

## జీవిత విశేషాలు
పశ్చిమగోదావరి జిల్లా అత్తిలికి సమీపంలోని కొమ్మర గ్రామానికి చెందిన జయకృష్ణ, తన బావ లైన ఎడిటర్ గోపాలరావు, మేకప్‌మ్యాన్ సురేశ్‌బాబుల ప్రోత్సాహంతో మద్రాసు చేరుకున్నారు. తొలుత కెమెరా అసిస్టెంట్‌గా, ఎడిటింగ్ అసిస్టెంట్‌గా పనిచేశారు. అటుపైన మేకప్ డిపార్ట్‌మెంట్‌లో అప్రెంటిస్‌గా తన ప్రయాణం మొదలుపెట్టారు. మేకప్ వృత్తిపై ఎంతో ఇష్టాన్ని పెంచుకున్న జయకృష్ణ ఎన్నో మెళకువలు నేర్చుకుని పరిశ్రమకు వచ్చిన ఎనిమిదేళ్లకే చీఫ్ మేకప్‌మ్యాన్ స్థాయికి ఎదిగారు. ‘బంగారు తల్లి’ సినిమా సమయంలో కృష్ణంరాజుతో పరిచయం ఏర్పడి ఆయన పర్సనల్ మేకప్‌మ్యాన్‌గా చేరారు. ఆ తర్వాత జయప్రదకు పర్సనల్ మేకప్‌మ్యాన్‌గా వ్యవహరించారు. అటుపై సినీ నిర్మాణ రంగంపై ఉన్న ఆసక్తితో నిర్మాతగానూ మారారు. ‘కృష్ణవేణి’, ‘భక్త కన్నప్ప’, ‘అమర దీపం’ తదితర చిత్రాలకు భాగస్వామిగా ఉంటూనే నిర్మాణ నిర్వహణ చేశారు. ప్రముఖ పంపిణీదారు ‘లక్ష్మీ ఫిలిమ్స్’ లింగ మూర్తి ప్రోత్సాహంతో 1977లో జేకే మూవీస్ సంస్థను స్థాపించి, బాపు దర్శకత్వంలో కృష్ణంరాజు, చిరంజీవి, మురళీమోహన్ తదితరులతో ‘మనవూరి పాండవులు’ నిర్మించారు. దాసరి దర్శకత్వంలో ‘సీతారాములు’, ‘కృష్ణార్జునులు’, బాపు దర్శకత్వంలో ‘మంత్రిగారి వియ్యంకుడు’, ‘జాకీ’, ‘సీతమ్మ పెళ్లి’, జంధ్యాల దర్శకత్వంలో ‘ముద్దుల మనవరాలు’, ‘రాగలీల’, ‘వివాహభోజనంబు’, ‘నీకూ నాకూ పెళ్లంట’, క్రాంతికుమార్ దర్శకత్వంలో ‘స్రవంతి’ తదితర చిత్రాలను నిర్మించారు.

## కెరీర్
కృష్ణం రాజు, జయసుధలకు మేకప్ ఆర్టిస్టుగా కెరీర్ మొదలు పెట్టిన జయకృష్ణ తర్వాత నిర్మాతగా మారి పలు విజయవంతమైన చిత్రాలు నిర్మించారు. ప్రముఖ నిర్మాత ఎ.ఎం.రత్నం ఆయన విద్యార్థి. ఆయన వద్ద మేకప్ ఆర్టిస్టుగా చేరి తరువాత నిర్మాతగా స్థిరపడ్డారు. ఆయన ప్రముఖ సినిమా నటుడు చిరంజీవికి మొట్టమొదటిసారిగా పారితోషకాన్ని (రూ.1116/-) అందించిన నిర్మాత. ఆయన ప్రొడక్షన్ బానర్స్ లో ముద్దు ఆర్ట్ మువీస్, జయకృష్ణ మువీస్ కూడా ఉన్నాయి.

గతంలో స్టార్ హీరోలతో సినిమాలు తీసిన జయకృష్ణ నిర్మించిన చివరి సినిమా 'దాసు'. సుదీర్ఘ విరామం తరువాత సినీనటి తారాచౌదరి జీవిత చరిత్రపై 'ఒక తార' అనే సినిమా నిర్మిస్తున్నట్టు ప్రకటించినప్పటికీ అది తెరకెక్కలేదు. జయకృష్ణ ఒక్కగానొక్క కొడుకు ముద్దుకృష్ణ 2008లో ఆత్మహత్య చేసుకోవడం జయకృష్ణ జీవితంలో అత్యంత విషాదాత్మక ఘటన.

## మూలాలు

## ఇతర లింకులు
* తెలుగు సినిమా చరిత్ర - జయకృష్ణ జీవిత విశేషాలు - ఇంటర్వ్యూ
* Senior producer Jayakrishna passes away 

వర్గం:తెలుగు సినిమా నిర్మాతలు
వర్గం:తమిళ సినిమా నిర్మాతలు
వర్గం:2016 మరణాలు
వర్గం:1941 జననాలు
వర్గం:ఫిలింఫేర్ పురస్కార విజేతలు
వర్గం:పశ్చిమ గోదావరి జిల్లా సినిమా నిర్మాతలు
వర్గం:పశ్చిమ గోదావరి జిల్లా మేకప్ కళాకారులు
చాపేకర్ సోదరులు

**చాపేకర్ సోదరులు** - దామోదర్ హరి చాపేకర్ (1870-1898), బాలకృష్ణ హరి చాపేకర్ (1873-1899, బాపూరావుగా సుప్రసిద్ధుడు), వాసుదేవ్ హరి చాపేకర్ (1879-1899, వాసుదేవగా ప్రసిద్ధులు) - భారతీయ స్వాతంత్ర్యోద్యమకారులు. వారు పూణె లోని బ్రిటిష్ ప్లేగు కమీషనర్ డబ్ల్యూ.సి.రాండ్ హత్యోదంతంలో పాలుపంచుకున్నవారు.

భారతదేశం ఆంగ్లేయుల పాలనలో వున్నప్పుడు బ్రిటిష్ అధికారుల నిర్లక్ష్యానికి ఎదురొడ్డి అసువులు బాసిన ఎందరో యువకుల కథలు మనకు తెలుసు. వారిలో భగత్ సింగ్, చంద్రశేఖర ఆజాద్ వంటివారి గురించి చాల మందికి తెలుసు. ఆ కోవకు చెందిన వారే చాపే సోదరులు.
## ర్యాండ్ హత్యోదంతం
1896-97 సంవత్సరాలల్లో మహారాష్ట్రలోని పూనే నగరంలో భయంకరమైన ప్లేగు వ్యాధి ప్రభలి వేల మంది ప్రజలు చనిపోగా చాలామంది ప్రజలు ఇతర ప్రాంతాలకు వెళ్ళి పోయారు. అప్పటి బ్రిటిష్ ప్రభుత్వం ప్లేగు వ్యాధిని అదుపులోనికి తెచ్చేందుకు 'ర్యాండ్ ' అనే అధికారిని అతనికి మద్దతుగా కొంత సైన్యాన్ని పూనేకు పంపింది. కొంత కాలానికి పూనేలో పరిస్థితి మామూలు అయింది. కానీ 'ర్యాండ్ ' అతని సైన్యం పూనే ప్రజల పట్ల దురుసుగా ప్రవర్తించేవారు. ఈ విషయాన్ని బాలగంగాధర్ తిలక్ తన పత్రికలో వ్రాశారు. ఈ వార్తను చదివిన పూనే యువకులు బ్రిటిష్ వాళ్లవల్లే మనకు కష్టాలు కలుగుతున్నాయని వారిపై కోపం పెంచుకున్నారు. వారిలో దామోదర చాపేకర్, బాలకృష్ణ చాపేకర్ సోదరులు ముఖ్యులు. బ్రిటిష్ ప్రభుత్వం పై పగతో 'ర్యాండే ' ను కాల్చి చంపాలని నిర్ణయించుకొని దానికి ఒక పథకం వేశారు. అదే సమయములో ఇంగ్లాండును పాలించే విక్టోరియా రాణీకి 60 ఏండ్లు నిండాయి. ఆ సందర్భంగా భారతదేశం అంతటా ఉత్సవాలు జరిగాయి. పూనేలో 1897 జూన్ 22 లో ఆ ఉత్సవాలు జరిగాయి. ఈ సందర్భంలో రాండెను కాల్చి చంపాలని పథకం వేశారు. ఉత్సవాలకు హాజరై తిరుగు ప్రయాణమైన ర్యాండ్ ను, అతని వెంటనున్న లెప్టినెంటు 'అయరెస్ట్' కాల్చి వేశారు చాపే సోద్దరులు. అయరెస్ట్ ' అక్కడికక్కడే చనిపోగా ర్యాండే కొన్ని రోజుల తర్వాత చనిపోయాడు.

ప్రభుత్వ విచారణలో చాపేకర్ సోధరులే ఈ హత్యలు చేశారని తేలింది. దామోదర్ చాపేకర్ పోలీసులకు దొరికిపోయాడు. ఆతర్వాత బాలకృష్ణ కూడా పట్టుబడ్డాడు. దామోదర్ ను దోషిగా నిర్దరించినకోర్టు ఉరి శిక్షను విధించింది.1898 ఏప్రిల్ 18 న దామోదర్ ను ఉరి తీశారు. అప్పటికి అతని వయస్సు 27 సంవత్సరాలు. తమ గురించి ప్రభుత్వా నికి చెప్పిన వాళ్లను దామోదర్ మరో తమ్ముడు వాసుదేవ చాపేకర్ చంపేశాడు. దీనికి మహాదేవ రెనడే, ఖండో విష్ణు సాఠే సహకరించారు. కాని అదే రోజు సాయంత్రం ఒక కానిస్టేబుల్ ను చంపే ప్రయత్నంలో వీళ్ళందరు పోలీసులకు పట్టు బడ్డారు. ప్రభుత్వం వీరందిరిపైకేసు పెట్టి విచారించింది.1899 మే 8 న వాసుదేవచాపేకర్ ను మే 10 న మహాదేవ చాపేకర్ ను, మే 12 న బాలకృష్ణ చాపేకర్ లను ఉరి తీశారు. అప్పుడు వాసుదేవ చాపేకర్ వయసు కేవలం 18 సంవత్సరాలు, బాలకృష్ణ చాపేకర్ వయస్సు 24 ఎళ్లు. అప్పట్లో ఈ వార్త అంతర్జాతీయ పత్రికల్లో వచ్చింది. ఒకే కుటుంబం నుండి ముగ్గురు అన్నదమ్ములు భరత మాత సంకెళ్లు తెంచడానికి ఉరి శిక్షను కూడా చిరునవ్వుతో స్వీకరించారు. ఈ సోదరులు ప్రాణ త్యాగం దేశ వ్యాప్తంగా ఆంగ్లేయులకు వ్వతిరేకంగా విప్లవ కార్య కలాపాలకు స్ఫూర్తినిచ్చింది.

## మూలం

## వెలుపలి లంకెలు
* బాల భారతం పత్రిక ఆగస్టు 2015.

వర్గం:భారత విప్లవకారులు
వర్గం:భారత స్వాతంత్ర్య సమర యోధులు
వర్గం:విప్లవకారులు
వి.డి.రాజప్పన్

**వి.డి.రాజప్పన్** కేరళకు చెందిన ప్రముఖ హాస్యనటుడు ప్రముఖ కథాప్రసంగ కళాకారుడు.
## జీవిత విశేషాలు
రాష్ట్రంలో ఒకప్పుడు అత్యంత ప్రసిద్ధమైన కళ కథాప్రసంగం 70వ దశకంలో ఒక వెలుగు వెలిగింది. ఈ కళలో రాజప్పన్ విశిష్టుడు. నటన, గానం, మాటలు, సంగీత వాయిద్యాలు మేళవిపుంతో ఆయన చేసే కథా ప్రసంగం బహుళ ప్రాచుర్య పొందింది. దీంతోపాటుగా సందర్భానుసారంగా అదనంగా జోడించే పేరడీ పాటలు ఆయన ప్రతిభకు అద్దం పట్టేవి. దేశ, విదేశాలలో 6,000 పైగా ప్రదర్శనలు ఇచ్చారు. అనంతరం ఆయన మలయాళ సినీ పరిశ్రమలో ప్రవేశించారు. 1982 నుంచి 2005వరకు తనదైన హాస్యపాత్రలతో సినీ అభిమానులను అలరించారు. మేలే పరాంబిల్ అనవీడు, అలి బాబాయుం అరారా-కల్లన్ మారుం, ముతారం కున్ను, కుస్రిత్తుక్కట్టు తదితర 100 కు పైగా ఎక్కువ చిత్రాలలో ఆయన నటించారు.
## మరణం
ఆయన మార్చి 24 2016 గురువారం తుదిశ్వాస విడిచారు. ఆయనకు భార్య, ఇద్దరు కుమారులు ఉన్నారు.
## మూలాలు

*http://malayalam.oneindia.in/movies/starpage/2012/10/vd-rajappan-actor-cinema-amma-govt-help-health-105340.html
*https://web.archive.org/web/20160304200516/http://www.malayalamcinema.com/star-details.php?member_id=458
*http://www.malayalachalachithram.com/profiles.php?i=1654
## ఇతర లింకులు
*V. D. Rajappan at MSI 
*

వర్గం:2016 మరణాలు
వర్గం:1950 జననాలు
వర్గం:మలయాళ సినిమా నటులు
మధురవాణి (పాత్ర)

మధురవాణి కన్యాశుల్కం నాటకంలో గురజాడ అప్పారావు సృష్టించిన పాత్ర. విస్తృతమైన ప్రాచుర్యం, క్లాసిక్ స్థాయి పొందిన ఈ పాత్ర నవలలోని కథాపాత్రగా తన పరిధిని దాటి స్వతంత్ర ప్రతిపత్తిని సాధించిందని విమర్శకులు పేర్కొన్నారు. 
## నేపథ్యం, వ్యక్తిత్వం
మధురవాణి పాత్ర కన్యాశుల్కం నాటకం ప్రకారం విజయనగరంలో 19వ శతాబ్దికి చెందిన వేశ్య, ఉన్నతమైన వ్యక్తిత్వం, కొంటెతనం, దయార్ద్ర హృదయం కలిగిన మహిళ. ఈ లక్షణాలతో పాటుగా మాటకారితనం, తెలివితేటలు కూడా ఆమె సొంతం. ఐతే వీటన్నిటినీ ఎవరికైనా మేలు చేసేందుకు, తన జీవికను నిలబెట్టుకునేందుకు మాత్రమే వాడడం పాత్ర ఉదాత్తతను పెంచుంతుంది. అందం మంచితనం మాత్రమే కాకుండా ఎదుటివారిని ఎప్పటికప్పుడు అంచనావేస్తూ అవతలివారికి తగ్గట్టుగా ప్రవర్తించే లక్షణం చాలా ఆకర్షణీయంగా ఉంటుంది. అటువంటి లక్షణాలకు మూలం తల్లి పెంపకం నుంచే లభిస్తుంది, ఆమె తల్లి మంచివారితో మంచిగానూ, చెడ్డవారితో చెడ్డగానూ ప్రవర్తించమని నేర్పినట్టు ఓ సంభాషణ చెప్తుంది.

## కన్యాశుల్కంలో
నాటకం ప్రారంభంలోనే రామప్పంతులును వదిలివేసి గిరీశం పోషణలోకి వచ్చే ప్రయత్నం సాగుతూంటుంది. ఐతే కొద్దిలోనే గిరీశం మోసకారితనం గురించి తెలుసుకుంటుంది.

## మూలాలు

వర్గం:పాత్రలు
వర్గం:కన్యాశుల్కం నాటక పాత్రలు
హై జంప్

**హై జంప్** అనేది వ్యాయామక్రీడా రంగానికి సంబంధించిన సంగతి. ఏ పరికరాల సాయం లేకుండా క్రీడాకారులు కొలవబడిన ఎత్తుల వద్ద ఉంచబడిన ఒక సమాంతర బార్ మీదుగా జంప్ చేస్తారు. ఈ హై జంప్ ను మొదట 19 వ శతాబ్దంలో ఇంగ్లాండ్ లో అభ్యసించేవారు. ఇది 1896లో పురుషులకు, 1928లో మహిళలకు ఒలింపిక్ క్రీడ అయ్యింది. ఈ క్రీడకు సంబంధించి 1865లో తయారు చేయబడిన నియమాలు నేటికీ ఉన్నాయి. ఈ విధంగా, ప్రతి అథ్లెట్‌కు ప్రతి ఎత్తుపై మూడు ప్రయత్నాలు ఉంటాయి. అథ్లెట్లు బార్‌ను తాకడానికి అనుమతించబడతారు కానీ వారు దానిని పడగొట్టకూడదు.

పురుషుల ప్రపంచ రికార్డు 2.45 మీటర్లను 1993లో జేవియర్ సోటోమేయర్ (క్యూబా) నెలకొల్పాడు. మహిళల ప్రపంచ రికార్డు 2.09 మీటర్లు స్టెఫ్కా కోస్టాడినోవా పేరిట ఉంది. ఇది 1987లో సెట్ చేయబడింది.

## ప్రముఖ హైజంపర్లు
హై జంప్ చరిత్రలో, అనేక మంది అథ్లెట్లు ఈవెంట్‌పై శాశ్వత ప్రభావాన్ని చూపారు. అత్యంత ముఖ్యమైన హై జంపర్లలో కొన్ని:

డిక్ ఫోస్బరీ (యునైటెడ్ స్టేట్స్) : ఫోస్బరీ ఫ్లాప్ టెక్నిక్ యొక్క ఆవిష్కర్త, ఒలింపిక్ బంగారు పతక విజేత.
జేవియర్ సోటోమేయర్ (క్యూబా) : పురుషుల హైజంప్‌లో 2.45 మీటర్లు (8 అడుగుల 0.46 అంగుళాలు) ఎత్తుతో ప్రస్తుత ప్రపంచ రికార్డు హోల్డర్.
స్టెఫ్కా కోస్టాడినోవా (బల్గేరియా) : 2.09 మీటర్ల (6 అడుగుల 10.28 అంగుళాలు) ఎత్తును క్లియర్ చేస్తూ మహిళల ప్రపంచ రికార్డు హోల్డర్.

## మూలాలు

వర్గం:క్రీడలు
వర్గం:హై జంప్
పెద్దిరెడ్డి గంగాధరం

**పెద్దిరెడ్డి గంగాధరం** తూర్పు గోదావరి జిల్లాకు చెందిన సంగీత కారులు. సంగీత ప్రపంచంలో 60 ఏళ్లు కాకినాడ నగరవాసులను గానమాధుర్యంతో ఉర్రూతలూగించిన స్వర గంధర్వుడు ఆయన. 
## జీవిత విశేషాలు
ఆయన తూర్పుగోదావరి జిల్లా ద్రాక్షారామం సమీపానగల హసనబాద్‌లో 1938 మే 30 న  సత్యనారాయణమూర్తి, దేవీరత్నం దంపతులకు జన్మించారు. ఆంధ్రప్రదేశ్‌లో మొట్టమొదటి ఆర్కెస్ర్టాగా 1955లో ఐదుగురు సభ్యులతో స్ధాపించి గంగాధరం ఏపీలోనే కాకుండా ఆరేడు రాష్ట్రాల్లో సినీ మ్యాజికల్‌ నైట్స్‌ను నిర్వహించారు. 
## గంగాధరం మ్యూజికల్ పార్టీ
ఆంధ్రప్రదేశ్లో ఆది ఆర్క్రెస్టాగా మొలకెత్తి ఈ నాటికీ నిఠారుగా తలఎత్తి నిలబడ్డ మహావృక్షం గంగాధరం మ్యూజిక్ పార్టీ. 1955వ సంవత్సరంలో ఆర్కె స్ట్రా అంటే ఏమిటో తెలియని రోజుల్లో కాకినాడ పట్టణంలో ఐదుగురు సభ్యుల తో మొట్టమొదటిగా కాకినాడ మ్యూజికల్ గ్రూప్‌గా ఏర్పడి ఆంధ్రా, తెలంగాణా రాష్ట్రాలోనే కాకుండా ఒరిస్సా, మధ్యప్రదేశ్, వెస్ట్‌బెంగాల్, తమిళనాడు, మహా రాష్ట్రా వంటి రాష్ట్రాల్లో అనేక ఆర్కెస్ట్రాలు నిర్వహించారు. ప్రముఖ హార్మోనిస్టు చించునాడు సన్యాసిరావు వద్ద కర్ణాటక సంగీతం, ఆకుల నరసింహరావు వద్ద హార్మోనియంలో మెళకువలు నేర్చుకున్న ఈయన 1955లో కాకినాడలో గంగాధరం మ్యూజిక్‌పార్టీని ఏర్పాటు చేసి దేశంలో అనే క చోట్ల ప్రదర్శనలు ఇచ్చారు. ప్రముఖ నేపథ్య గాయకులు డాక్టర్ ఎస్పీ బాలసుబ్రహ్మణ్యం, రామకృష్ణ, పిఠాపురం నాగేశ్వరరావు, మాధవపెద్ది, సత్యం, ఆనంద్, జిక్కి తదితర గాయకులు గంగాధరం ఆర్కెస్ట్రాలో పాటలు పాడినవారే. సంగీత కళాకీర్తి పీఠంలో కాకినాడకు సముచితమైన స్థానాన్ని తన గంగాధరం ఆర్కె స్ట్రా ద్వారా సంపాదించిన గంగాధరం మాస్టారు 25, 50, 60 సంవత్సరాల వార్షికోత్సవాలను పెద్ద ఎత్తున నిర్వహించి ఆ కార్యక్రమాల ద్వారా ఎందరో ప్రముఖులకు సన్మానం చేశారు.

## వ్యక్తిగత జీవితం
ఆయనకు భార్య విజయలక్ష్మి, కుమారుడు సతీష్‌, కుమార్తె ఉమ ఉన్నారు.
## మరణం
ఆయన మార్చి 26 2016 శుక్రవారం రాత్రి అస్వస్థతకు గురై అస్తమించారు. 
## మూలాలు

## ఇతర లింకులు
* Peddireddi Gangadharam | SPB musical nite in Kakinada | HMTV Special Story
* Gangadharam music party|60 years celebrations|ssmedia - 9700931239

వర్గం:2016 మరణాలు
వర్గం:1938 జననాలు
వర్గం:సంగీతకారులు
వర్గం:తూర్పు గోదావరి జిల్లా సంగీత విద్వాంసులు
మిర్జా

**మిర్జా** లేదా **మీర్జా** పేరుతో కొన్ని వ్యాసాలు ఉన్నాయి:

* మిర్జా గాలిబ్ - ఉర్దూ కవి సామ్రాట్ గాలిబ్ పూర్తి పేరు మిర్జా అసదుల్లాఖాన్. 
* మిర్జా హాది రుస్వా -  ప్రముఖ ఉర్దూ కవి, సాహితీకారుడు.
* సానియా మిర్జా - ప్రముఖ టెన్నిస్ క్రీడాకారిణి.
జయకృష్ణ

* కాకిత జయకృష్ణ : సినీ నిర్మాత, జయకృష్ణ మూవీస్‌ అధినేత.
* గుమ్మడి జయకృష్ణ :  సినిమా ఛాయాగ్రాహకుడు.ఆయన తెలుగు,మలయాళ సినిమాలకు ఛాయాగ్రాహకునిగా పనిచేసారు.
* జంధ్యాల జయకృష్ణ బాపూజీ : హిందూ కళాశాలలో ఆంధ్రోపన్యాసకునిగా, రీడర్‌గా, శాఖాధ్యక్షుడిగా పనిచేసి పదవీ విరమణ చేశాడు.
* నందమూరి జయకృష్ణ :
మన్నం గోపీచంద్

**మన్నం గోపిచంద్** ఒక ప్రముఖ హృద్రోగ నిపుణులు. వైద్యరంగంలో ఆయన చేసిన కృషికి గాను భారత ప్రభుత్వం పద్మశ్రీ పురస్కారం ప్రధానం చేసింది.  హృదయ ఫౌండేషన్ పేరుతో కేవలం భారతదేశంలోనే కాక లిబియా, ఇథియోపియా లాంటి పేద దేశాల పిల్లల్లో గుండె జబ్బుల చికిత్సకై తనవంతు సాయం చేస్తున్నాడు. 

## బాల్యం, విద్యాభ్యాసం
ఆయన స్వస్థలం ఒంగోలు. ఆయన తల్లిదండ్రులు మన్నం నరసింహం, సుబ్బమ్మ. గుంటూరు ప్రభుత్వ వైద్య కళాశాలలో ఎంబీబియస్ చేశాడు. తరువాత ఉన్నత విద్యకోసం జమైకా వెళ్ళి శస్త్రచికిత్సల్లో నైపుణ్యం సాధించాడు. తరువాత లండన్ నుంచి ఎఫ్.ఆర్.సీ.ఎస్ పట్టా కూడా అందుకున్నాడు.

## వైద్య వృత్తి

కొద్ది కాలం లండన్లో పనిచేసి 1995లో హైదరాబాదు కు వచ్చేశాడు. 2008 లో స్టార్ హాస్పిటల్స్ పేరుతో ఆసుపత్రి ప్రారంభించాడు. 2016 వరకు సుమారు 25000కి పైగా శస్త్రచికిత్సలు చేశాడు.  చిన్నపిల్లల్లో గుండె జబ్బుల నివారణకు హృదయ ఫౌండేషన్ పేరుతో సేవ చేస్తున్నాడు. ఈ సంస్థ ద్వారా 3000 కిపైగా గుండె జబ్బుతో బాధ పడుతున్న పిల్లలకు చికిత్సనందించాడు. ఇందులో భారతదేశమే కాక, ఇథియోపియా, లిబియా లాంటి పేద దేశాల పిల్లలు కూడా ఉన్నారు.

## సాహితీ సేవ
సోదరుడు మన్నం వెంకటరాయుడుతో కలిసి మనసు ఫౌండేషన్ అనే సంస్థను స్థాపించి రావిశాస్త్రి, శ్రీశ్రీ, బీనాదేవి, గురజాడ అప్పారావు, పతంజలి, బుచ్చిబాబు, సభా, కలువకొలను సదానంద, శ్రీపాద సుబ్రహ్మణ్య శాస్త్రి లాంటి ప్రముఖ రచయితల రచనలను ప్రచురిస్తున్నారు.

## పురస్కారాలు
వైద్యరంగంలో డా. గోపి చంద్ చేసిన కృషికి గాను 2016 లో భారత ప్రభుత్వం పద్మశ్రీ పురస్కారం ప్రధానం చేసింది.

## మూలాలు

వర్గం:తెలుగువారిలో వైద్యులు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:వైద్యరంగంలో పద్మశ్రీ పురస్కార గ్రహీతలు
పండితారాధ్య చరిత్ర

thumb|మహాకవి పాల్కురికి సోమనాధుడు (Mahakavi palkuriki somanathudu)
**పండితారాధ్య చరిత్ర** శైవకవి పాల్కురికి సోమనాథుడు రచించిన ద్విపద కావ్యం.

## ఇతివృత్తం
పండితారాధ్య చరిత్ర శైవ భక్తుల కథలకు ఆలవాలంగా రచయించారు సోమనాథుడు. తెలుగు నాట శైవాన్ని ప్రచారం చేసేందుకు నడుంకట్టిన మల్లికార్జున పండితారాధ్యుని జీవితాన్ని ప్రముఖంగా ఇందులో రాశారు. పండితారాధ్యుని జననం, బాల్యం విడిచిపెట్టి ఆయన మిగతా జీవితాన్ని వర్ణించారు. దీక్ష, పురాతన, వాద, మహిమ, పర్వతం అనే ఐదు ప్రకరణాల్లో ఆయన జీవిత వర్ణన సాగింది.
## విశేషాలు
### ఛందస్సు
పండితారాధ్య చరిత్రాన్ని పాల్కురికి సోమన 11910 ద్విపద పద్యాల్లో రచించారు. మార్గ ఛందస్సులను విడిచిపెట్టి రోకటి పాటలు వంటి జానపదాలకు దగ్గరగా ఉండే దేశి ఛందస్సు అయిన ద్విపదను పాల్కురికి సోమనాధుడు ఆయన సాహిత్యరచనకు ప్రధానంగా స్వీకరించారు. ఆ క్రమంలోనే పండితారాధ్య చరిత్రాన్ని ద్విపదల్లో రాశారు.
### రసచర్చ
కొందరు విమర్శకులు పండితారాధ్య చరిత్రలో నవరసాల చిత్రీకరణ కనిపిస్తున్న విధానాన్ని వివరించారు. శివుని భర్తగా భావించిన బసవన భక్తి శృంగారం, అంచెన్న శివునితో బావమరిదిలా చేసిన వెటకారంలో కొంత హాస్యం, దక్ష ధ్వంసంలో రౌద్రం, బసవని మరణవార్త పండితారాధ్యునికి తెలిసిన ఘట్టంలో కరుణం, మడివాలు మాచయ్య కథలో వీరం, మల్లికార్జునుడు చూపిన మహిమల్లో అద్భుతం, వేమనారాధ్యుని కథలో రాజు శవం వర్ణనలో బీభత్సం, పల్నాటి చోళుని వంశ నాశనంలో భయానకం, పండితారాధ్యుని లింగార్చన వర్ణనలో శాంతం వంటివి వ్యక్తమైనట్టు రాశారు.

## సమాజ చిత్రణ
పండితారాధ్య చరిత్రలో 13వ శతాబ్దికి చెందిన తెలుగువారి జీవితాన్ని సవివరంగా వర్ణించారు పాల్కురికి. ఇందులో కేవలం శివభక్తిపరుల జీవితాల వర్ణన మాత్రమే కాక జనజీవన వర్ణన విస్తృతంగా లభిస్తుంది. ఈ కారణంగా పండితారాధ్య చరిత్రాన్ని తెలుగు వారి తొలి విజ్ఞాన సర్వస్వంగా పలువురు విమర్శకులు పేర్కొన్నారు.

## మూలాలు

వర్గం:శివకవుల సాహిత్యం
సిడి ప్లేయర్

**సిడి ప్లేయర్** అనేది డిజిటల్ ఆప్టికల్ డిస్క్ డేటా నిల్వ ఫార్మాట్ ఉన్న ఆడియో కాంపాక్ట్ డిస్క్‌లను ప్లే చేసే ఒక ఎలక్ట్రానిక్ పరికరం. సిడిలు సాధారణంగా సంగీతం వంటి ఆడియో మెటిరియల్ యొక్క రికార్డింగ్‌లను కలిగివుంటాయి. సిడి ప్లేయర్లు తరచుగా ఇంటిలో స్టీరియో సిస్టమ్స్, కారు ఆడియో సిస్టమ్స్, వ్యక్తిగత కంప్యూటర్లు యొక్క ఒక భాగం. సిడి బూమ్‌బాక్సులు మినహా, అధిక సిడి ప్లేయర్లు నేరుగా తమ నుంచే శబ్దాన్ని ఉత్పత్తి చేయవు.

ఒక CD ప్లేయర్‌లో లేజర్ మరియు ఆప్టికల్ సెన్సార్ ఉంటాయి . ఒక CDలో ట్రాక్‌లు,  బంప్‌లు ఉంటాయి. CD ప్లేయర్ CD ట్రాక్ వెంట లేజర్ పుంజాన్ని పంపుతుంది. ప్రతిబింబించే ప్రాంతాలు (బంప్‌లు లేకుండా) ప్లేయర్‌కు ఒకట్లు మరియు సున్నాలు  ప్రతిబింబించే ప్రాంతాలు (బంప్‌లతో) ఉంటాయి . CDకి 1లు మరియు 0లు జోడించబడినప్పుడు, CD చిన్న గీతలు పడినప్పుడు "దాటవేయబడకుండా" నిరోధించడానికి లోపం దిద్దుబాట్లను అనుమతించే సంక్లిష్టమైన కోడింగ్ ఉపయోగించబడుతుంది. CD ప్లేయర్ 1లు మరియు 0ల శ్రేణిని ధ్వని తరంగాలుగా మారుస్తుంది, ఇది యాంప్లిఫైయర్‌లోకి మారుతున్న వోల్టేజ్‌ను పంపడం ద్వారా స్పీకర్‌ను నడుపుతుంది . డిజిటల్ డేటాను అనలాగ్ సిగ్నల్‌గా మార్చడం అనేది మ్యాట్రిక్స్ (సినిమా కాదు గణితం), ఊహాత్మక సంఖ్యలు మరియు త్రికోణమితి ఫంక్షన్‌లను ఉపయోగించడం ద్వారా సాధించబడుతుంది .

## మూలాలు

వర్గం:ఆడియో ప్లేయర్లు
వర్గం:ఎలక్ట్రానిక్ పరికరాలు
సర్కారు

**సర్కారు** (**Sarkar**; ,  also spelt **Circar**) మొఘల్ సామ్రాజ్యం భారతదేశాన్ని పరిపాలించే కాలపు ఒక పాలనాపరమైన విభాగము, ఇది సుబా లోకి ఉప విభాగము.. సర్కారు కొన్ని (బెంగాల్) ప్రాంతాలలో మహల్లా లేదా పరగణాలుగా విభజించబడినది.

ఈ సర్కారు విధానము 18వ శతాబ్దంలో చక్లా విధానానికి మార్చబడింది.

* ఉత్తర సర్కారులు, బ్రిటిష్ ఇండియా యొక్క మద్రాస్ ప్రెసిడెన్సీ  ముందు విభాగాన్ని కలిగి ఉన్న ఐదు స్వతంత్ర రాష్ట్రాలు  
* పక్కి, ప్రాచీన సర్కార్. (ప్రస్తుతం హజారా, పాకిస్తాన్) 
* పఖల్ సర్కార్, పాకిస్థాన్ లొని కైబెర్ పఖ్తున్‌ఖ్వా జిల్లాలోని మనీష్రా ప్రాంతం.

## మూలాలు

వర్గం:పాలనా విభాగాలు
వర్గం:హిందీ భాషా పాఠాన్ని కలిగి ఉన్న వ్యాసాలు
వాక్‌మెన్

**వాక్‌మెన్** అనేది ఆవిష్కరణ అలాగే సోనీ బ్రాండ్ పేరు. ఇది పోర్టబుల్ ఆడియో ప్లేయర్‌ను సూచిస్తుంది. నేడు ఇదే విధమైన పరికరాలను కూడా "వాక్‌మెన్" అని పిలుస్తున్నారు. ఈ పేరు చిన్న పరిమాణాన్ని కలిగిన, ఒకరు ఎక్కడికైనా సింపుల్‌గా తీసుకెళ్లగల ప్లేయర్లను వివరిస్తుంది. ఈ పోర్టబుల్ ప్లేయర్‌ను అతను లేదా ఆమె ఇష్టమైన సంగీతాన్ని వినుటకు వెంట తీసుకొని పోగలిగిన నాటి నుంచి ఇది ఒక విప్లవాత్మక పరికరం. వెంట తీసుకెళ్లగలిగిన మొట్టమొదటి ఈ మ్యూజిక్ సిస్టమ్ యువతను విపరీతంగా ఆకట్టుకున్నది.

## మూలాలు

వర్గం:ఆడియో ప్లేయర్లు
కళారత్న పురస్కారం

** కళారత్న పురస్కారం ** పూర్వం ** హంస పురస్కారం **, ఆంధ్రప్రదేశ్ ప్రభుత్వం ప్రతి సంవత్సరం ఉగాదినాడు కళలలో అత్యుత్తమ కృషికి ప్రదానం చేస్తారు. ఈ పురస్కారాన్ని ఆంధ్రప్రదేశ్ ప్రభుత్వం, ఆంధ్రప్రదేశ్ సాంస్కృతిక మండలి కలిపి నిర్వహిస్తాయి. ఈ పురస్కారాన్ని సాహిత్యం, సంగీతం, నాట్యం, చిత్రలేఖనం, శిల్పకళ, జానపద, గిరిజన కళలలో ఉన్నత కృషికి ప్రదానం చేస్తారు.

## పురస్కారం
ఈ పురస్కారాన్ని ఆంద్రప్రదేశ్ ముఖ్యమంత్రి ప్రదానం చేస్తారు. 50,000 రూపాయల నగదు, శాలువా, బంగారు పూత హంసను పురస్కారంలో భాగంగా ఇస్తారు.

## పురస్కార గ్రహీతలు
### కళారత్న పురస్కారాలు - 2015
 
2015 సంవత్సరానికి ఆంధ్రప్రదేశ్ ప్రభుత్వం 32 మందికి పురస్కారాన్ని అందించింది.

### కళారత్న పురస్కారాలు - 2016
 
2016 సంవత్సరానికి ఆంధ్రప్రదేశ్ ప్రభుత్వం 23 మందికి పురస్కారాన్ని అందించింది.

### కళారత్న పురస్కారాలు - 2017
 
2017 సంవత్సరానికి ఆంధ్రప్రదేశ్ ప్రభుత్వం 39 మందికి పురస్కారాన్ని అందించింది.

### కళారత్న పురస్కారాలు - 2018

2018, మార్చి 18న విళంబి నామ సంవత్సర ఉగాదిని పురస్కరించుకుని విజయవాడ తుమ్మలపల్లి వారి కళాక్షేత్రంలో జరిగిన వేడుకలలో ఆంధ్ర ప్రదేశ్ ముఖ్యమంత్రివర్యులు నారా చంద్రబాబునాయుడు 47 మందికి కళారత్న పురస్కారం అందజేయడ ప్రదానం చేశారు. ఈ కార్యక్రమంలో తెలుగుదేశం పార్టీ అధ్యక్షులు కళా వెంకట్రావు, శాసనసభాధిపతి కోడెల శివప్రసాద్, శాసనసభ ఉప సభాధిపతి మండలి బుద్ధ ప్రసాద్, మంత్రులు దేవినేని ఉమామహేశ్వరరావు, భూమా అఖిల ప్రియ తదితరులు పాల్గొన్నారు.

## మూలాలు


వర్గం:పురస్కారాలు
వర్గం:ఆంధ్రప్రదేశ్ రాష్ట్ర పురస్కారాలు
వర్గం:కళారత్న పురస్కార గ్రహీతలు
పితృహత్య

thumb|జోసెఫ్ బ్లాంక్ రాసిన లే మెర్ట్రే డి లాయుస్ పార్ ఓడిపే అతని కుమారుడు ఈడిపస్ చేత హత్య చేయబడినట్లు అభివర్ణించాడు
**పితృహత్య** అనగా (i) ఒకరి తండ్రిని చంపే చర్య, లేదా (ii) తండ్రిని చంపిన వ్యక్తి. పితృ లేదా మాతృ హంతకులను దేవుడు పిడుగుపాటుతో చంపుతాడని చైనీయుల నమ్మక.

## పురాణాలలో పితృహత్య
పితృహత్య ప్రపంచంలోని చాలా మతాలలో కనిపించినా, గ్రీకు సంస్కృతిలో ఇది ఎక్కువగా కనిపిస్తుంది.
* మహాభారతం లో, బభ్రువాహనుడు తండ్రి అయిన అర్జునున్ని సంహరిస్తాడు. అయితే అర్జునున్ని తర్వాత అతని భార్య ఉలూచి బ్రతికిస్తుంది.
* గ్రీకు సంస్కృతిలో క్రోనస్ (Cronus) తన తండ్రి యైన యురేనస్ ను ప్రపంచాధిపత్యం కోసం చంపేస్తాడు.
* ఈడిపస్ తండ్రిని చంపి; అతని తల్లిని వివాహం చేసుకోవాలనుకొంటాడు. అతని తల్లిదండ్రులు దీనిని నిరోధించడాని కోనలకావల వదిలేస్తారు. పశువుల కాపరి ద్వారా పెంచబడతాడు. పెరిగి, పెద్దయిన తర్వాత అతడు తండ్రిని సంహరిస్తాడు. చివరికి అతనికి తెలియకుండానే తల్లిని వివాహం చేసుకొని మహారాజు పదవిని పొందుతాడు.

## చరిత్రలో పితృహత్య
*  అజాతశతృడు,  మగధ రాజైన బింబిసారుడు (r. 543–491 B.C.E.) ని ఉరితీయిస్తాడు. అనంతర కాలంలో అదే అజాతశత్రువును ఉదయభద్రుడు (అతని కుమారుడే) హతమారుస్తాడు.
* ప్రాచీన శ్రీలంకలో కస్సపుడు (473-495 CE) అతని తండ్రి ధాతుసేనుని సింహాసనం కోసం సంహరిస్తాడు.
* చైనా రాజు జు యూగీ (888?-913 CE) తన తండ్రి జు వెన్ (852–912 CE) ను చంపేస్తాడు.
* ఇంగ్లండుకు చెందిన చిత్రకారుడు రిచర్డ్ డాడ్  (1817-1886) మానసిక వికల్యం మూలంగా అతని తండ్రిని 1843లో చంపేస్తాడు.
* జపాన్ కు చెందిన చియో ఐజావా 15 సంవత్సరాలుగా తనను లైంగికంగా హింసిస్తున్న స్వంత తండ్రిని 1968లో చంపుతుంది.  
* నేపాల్ రాజవంశానికి చెందిన దీపేంద్ర (1971–2001) 2001 సంవత్సరం అతని తండ్రి రాజు బీరేంద్ర తో సహా భోజనం చేస్తున్న కుటుంబ సభ్యులందరినీ కాల్చి చంపేస్తాడు.

వర్గం:నేరాలు
వర్గం:పురుషులపై హింస
నిమజ్జనం (సినిమా)

ఈ సినిమా 1978లో విడుదలయ్యింది. 1979లో  ఉత్తమ తెలుగు సినిమాగా జాతీయ చలనచిత్ర పురస్కారాన్ని గెలుచుకుంది. ఈ చిత్రంలో నటించిన శారద ఉత్తమ నటిగా జాతీయ పురస్కారాన్ని అందుకుంది. 
## కథ
భారతి సనాతన బ్రాహ్మణస్త్రీ. చనిపోయిన మామగారి అస్థికలను నిమజ్జనం చేసేందుకు భర్త శ్రీకాంత్‌తో పాటు బండిలో కాశీకి వెళుతుంది. భారతిని చూసి మోహపరవశుడైన బండివాడు ఆమెను బలాత్కారం చేయాలని పథకం వేస్తాడు. అతని పథకం వల్ల కనిపించకుండా పోయిన అస్థికల కుండ కోసం శ్రీకాంత్ వెదుకుతూ పోతే ఈ లోగా భారతిని బలాత్కారం చేస్తాడు బండివాడు. తన పవిత్రతను కోల్పోయిన భారతి గంగానదిలో ఆత్మార్పణం చేసుకుంటుంది. శ్రీకాంత్, అతని పురోహితుడు కాశీ నుండి తిరిగి వస్తుండగా బండివాడు మళ్లీ కలుస్తాడు. భారతి ఆత్మహత్య విషయం తెలుసుకుని పశ్చాత్తాప హృదయుడై, భారతి మరణానికి కారణం తానేనని శ్రీకాంత్‌కు చెప్పి ఎక్కడ భారతిని బలాత్కారం చేశాడో అక్కడే తాను కూడా ప్రాణాలు విడుస్తాడు. శ్రీకాంత్ అతనిపై పవిత్ర గంగాజలం చల్లుతాడు.
.

## పురస్కారాలు

## మూలాలు

## బయటిలింకులు
*

వర్గం:భారత జాతీయ చలనచిత్ర పురస్కార విజేతలు
వర్గం:శారద నటించిన సినిమాలు
వర్గం:రావి కొండలరావు నటించిన సినిమాలు
రాచర్లపాలెం

**రాచర్లపాలెం**, కృష్ణా జిల్లా, మొవ్వ మండలానికి చెందిన గ్రామం. 

## గ్రామ చరిత్ర
## గ్రామం పేరు వెనుక చరిత్ర
## గ్రామ భౌగోళికం
### సమీప గ్రామాలు
### సమీప మండలాలు
## గ్రామానికి రవాణా సౌకర్యాలు
## గ్రామంలో విద్యా సౌకర్యాలు
## గ్రామంలో మౌలిక వసతులు
## గ్రామానికి వ్యవసాయం, సాగునీటి సౌకర్యం
## గ్రామ పంచాయతీ
ఈ గ్రామం పద్దారాయుడుతోట గ్రామ పంచాయతీలోని ఒక శివారు గ్రామం. 
## దర్శనీయ ప్రదేశాలు/దేవాలయాలు
శ్రీ సీతారామస్వామివారి ఆలయం:- నూతనంగా పునర్నిర్మించిన ఈ ఆలయంలో శ్రీ సీతా, రామ, లక్ష్మణ, ఆంజనేయస్వామివారల విగ్రహ పునహ్ప్రతిష్ఠా కార్యక్రమం 2016, ఏప్రిల్-2వతేదీ శనివారంనాడు వైభవంగా నిర్వహించారు. ఈ ఆలయ పునర్నిర్మాణ దాతలుగా వాసన నాగయ్య, కాంతమ్మల ఙాపకార్ధం, వారి మనుమడు వెంకటదుర్గారమేష్, హేమలత దంపతులు, కుమారులు కలిసి, ఆలయ పునర్నిర్మాణ పనులుగావించారు. అనంతరం శ్రీ సీతారాముల శాంతికళ్యాణం, హోమాది కార్యక్రమాలు, విశేషపూజలు నిర్వహించారు. విద్యార్థుల కోలాట భజనలు ఏర్పాటుచేసారు. అనంతరం రెండువేలమందికి పైగా భక్తులకు అన్నసమారాద్షన ఏర్పాటుచేసారు. [1]

## గ్రామంలో ప్రధాన పంటలు
వరి, చెరకు, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## గ్రామ ప్రముఖులు
## గ్రామ విశేషాలు

## మూలాలు

## వెలుపలి లింకులు
[1] ఈనాడు అమరావతి/పామర్రు; 2016.ఏప్రిల్-3; 1వపేజీ.
రజనీగంధ

**రజనీగంధ** (ఆంగ్లం: Rajanigandha; హిందీ: रजनीगन्धा) బసు ఛటర్జీ దర్శకత్వం వహించిన 1974 నాటి హిందీ చలనచిత్రం. హిందీ కథారచయిత మను భండారి రాసిన *యహీ సచ్ హై* కథ ఆధారంగా చేసుకుని తీశారు.
## ఇతివృత్తం
దీపా (విద్యా సిన్హా), సంజయ్ (అమోల్ పాలేకర్) ఢిల్లీలో చిరు ఉద్యోగులు. ఇద్దరూ ప్రేమించుకుంటూ, త్వరలో పెళ్ళి చేసుకుందామన్న ఆలోచనతో ఉంటారు. ఇంతలో దీపకు బొంబాయిలో ఉపన్యాసకురాలి ఉద్యోగానికి ఇంటర్వ్యూ వస్తుంది. ఆమెకు ఆ ఉద్యోగం వస్తే, తానూ బొంబాయి బదిలీ చేయించుకుని వివాహం చేసుకుని, అక్కడ స్థిరపడదామని సంజయ్ అంటాడు. దీపా బొంబాయి వెళ్ళినప్పుడు ఆమె డిగ్రీ చదివే రోజుల నాటి ప్రేమికుడు నవీన్ (దినేష్ ఠాకూర్) కలుస్తాడు. నవీన్ కళాశాల రాజకీయాల్లో దుందుడుకుగా తిరుగుతూండడంతో వారిద్దరూ అప్పట్లో విడిపోతారు. కానీ ఇన్నేళ్ళకు కనిపించడంతో దీపా ఆకర్షణలో పడి అతణ్ణే పెళ్ళి చేసుకుంటే ఎలావుంటుందని ఆలోచనలో పడుతుంది. ఢిల్లీకి తిరిగివచ్చాకా కూడా అదే ఆలోచనలో ఉండగా, సంజయ్ రజనీగంధ పూలు తీసుకుని, స్వచ్ఛమైన నవ్వుతో కలవగానే ఆకర్షణ, ఊగిసలాట వీగిపోతాయి. సంజయ్ సాదాసీదా రూపం, నిష్కపటమైన స్నేహం, నిర్మొహమాటం, అవ్యక్తమైన ప్రేమ వంటి గుణాలన్నీ తలచుకుని ఈ ప్రేమే వాస్తవం, మిగతాదంతా ఆకర్షణ అని అర్థమౌతుంది దీపకు.
## సిబ్బంది
### తారాగణం
* సంజయ్ గా అమోల్ పాలేకర్
* దీపా కపూర్ గా విద్యా సిన్హా
* నవీన్ గా దినేష్ ఠాకూర్
* 
### సాంకేతిక నిపుణులు

## నిర్మాణం
### అభివృద్ధి
పేరొందిన కథారచయిత మనూభండారి అనే రచయిత రాసిన *యహీ సచ్ హై* అన్న చిన్న కథ రజనీగంధ సినిమాకు ఆధారం. నిజానికి చిన్న కథే అయినా దాన్ని సినిమాకు తగ్గ విధంగా దృశ్యాలుగా విభజించి చిత్రానువాదం రాసి బాసూ చటర్జీ తెరకెక్కించారు.
### నటీనటుల ఎంపిక
ప్రముఖ బాలీవుడ్ నటుడు అమోల్ పాలేకర్ తొలిచిత్రం ఇది. అప్పటికి బొంబాయి రంగస్థల నటుడు అమోల్ పాలేకర్ని బాసూ చటర్జీ తన తొలిచిత్రమైన పియా కా ఘర్లో నటించమని అడిగితే అంగీకరించలేదు. ఆపైన రజనీగంధలో నటించమని అడిగితే అంగీకరించారు. ఆపైన అమోల్ పాలేకర్ హిందీ సినిమాల్లో నటునిగా స్థిరపడ్డారు. విద్యా సిన్హా, దినేష్ ఠాకూర్ లకు కూడా ఇదే తొలి చిత్రం. ఐతే విద్యాసిన్హా ఒకట్రెండు సినిమాల్లో నటించి తెరమరుగు కాగా, దినేష్ ఠాకూర్ మరి ఏ ఇతర సినిమాల్లోనూ నటించలేకపోయాడు.
### చిత్రీకరణ
సినిమాకు సురేష్ జిందాల్ అన్న భారత జాతీయుడైన విదేశీ సంపన్నుడు నిర్మాత. ఐతే ఏవో అడ్డంకుల వల్ల సినిమా చాలా రోజుల పాటు పూర్తి కాలేదు. చిత్రీకరణలో ఎన్నో సమస్యలు ఎదుర్కొంటూ కొనసాగింది. ఉదాహరణకు *కహి బార్ యూ భి దేఖా హై* పాట చిత్రీకరించే సమయానికి, ఆ పాట రికార్డింగ్ కాలేదు. వేరే దారి లేక పాట ఎలావుంటుందో, మీటర్ ఊహించుకుని దర్శకుడు చిత్రీకరింపజేసి ఎడిట్ చేసేశారు. ఆపైన చిత్రీకరించిన పాట చూపించగా దాన్ని బట్టి పాట తయారుచేశారు.
## ప్రాచుర్యం
## పురస్కారాలు

## మూలాలు

వర్గం:1974 సినిమాలు
వర్గం:హిందీ సినిమాలు
నర్తనశాల (నాటకం)

**నర్తనశాల** విశ్వనాథ సత్యనారాయణ రచించిన నాటకం. మహాభారతంలోని విరాటపర్వంలో కీచకవధను మూల ఇతివృత్తంగా తీసుకుని ఈ నాటకాన్ని రచించారు. ఐతే నాటకం ఆరంభ-అంతాలు, కీచకుని పాత్రను చిత్రీకరించిన విధానం వంటివి నాటకాన్ని మహాభారత గాథ నుంచి విభిన్నంగా నిలిపాయి. కొందరు విమర్శకుల అభిప్రాయం ప్రకారం విశ్వనాథ సత్యనారాయణ మహాభారత ఇతివృత్తాన్ని స్వీకరించి, నాటక శిల్పాన్ని గ్రీకు ట్రాజెడీల శైలిలో నడిపించారు.
## ఇతివృత్తం
పాండవులు, ద్రౌపది మారు వేషాలలో మత్స్యదేశపు రాజు విరటుడి కొలువులో సేవక వృత్తిని అవలంబించటం, రాజశ్యాలకుడైన కీచకుడు ద్రౌపదిని కామించి వేధించటం, రాణి సుధేష్ణ కీచకుడి మాటను కాదనే ధైర్యం లేక సైరంధ్రిని అతని ఇంటికి మదిర తెచ్చే నెపంతో పంపించటం, భీముడు రహస్యంగా అతన్ని మట్టుపెట్టటం, అర్జునుడు బృహన్నల వేషాన్ని వదిలి ఉత్తర గోగ్రహణంలో కురు సేనను ఓడించటం, చివరికి ఉత్తరాభిమన్యుల కల్యాణం.
## పాత్ర చిత్రణ
విరాట పర్వంలో వ్యాసుడు, తిక్కన నిర్వహించిన పాత్రలే అయినా విశ్వనాథ సత్యనారాయణ వాటిని తనదైన శైలిలో పరిపోషించారు. ప్రత్యేకించి కీచకుడి పాత్రలో ఆర్ద్రత, విషాద నాయకత్వం వంటివి ప్రవేశపెట్టారు. ఆయా పాత్రల చిత్రణ ఇలా వుంది:
* **కీచకుడు**: తీవ్రమైన ప్రేమికునిలాగా నవలలో కీచకుణ్ణి మలిచారు విశ్వనాథ.
* **ద్రౌపది**: ద్రౌపది పాత్రని విరాట పర్వంలో వ్యాసుడు అభిమానవతియైన క్షత్రియకాంతగా, తిక్కన సామాన్య సంసారిగా సృష్టించగా విశ్వనాథ సత్యనారాయణ రాజ్ఞిగా చిత్రీకరించారు. ఆమె పాత్రను లోతు గుండె కలిగిన మహారాణి పాత్రలా తీర్చిదిద్దారు. వ్యాసుని ద్రౌపది అతను సూతడని నిందించగా విశ్వనాథ వారి ద్రౌపది మాత్రం అదేమీ చేయదు, ఎవరైనా ఆమెకు ఒకటే. ఆమెను పాంచాలీ అని సంబోధించగానే అజ్ఞాతవాసం భంగమౌతుందని గుర్తొస్తుంది, అంతటితో అతని మరణాన్ని ఆమె శాసిస్తుంది. ఆమె పాత్ర సంభాషణలు కూడా పరిమితంగానే వుంటాయి. కీచకుణ్ణి నర్తనశాలకు రమ్మని పిలిచేప్పుడు కూడా ఆమె కొద్ది మాటలే పలుకుతుంది.

## మూలాలు

వర్గం:తెలుగు నాటకాలు
ఎక్స్‌పాన్షన్ కార్డ్

**ఎక్స్‌పాన్షన్ కార్డ్** (ఎక్స్‌పాన్షన్ బోర్డ్, ఎడాప్టర్ కార్డ్ లేదా ఎక్సెసరీ కార్డ్) అనేది కంప్యూటింగ్ లో కంప్యూటర్ వ్యవస్థకు ఎక్స్‌పాన్షన్ బస్ ద్వారా కార్యాచరణను జోడించడానికి కంప్యూటర్ మదర్‌బోర్డ్, బ్యాక్‌ప్లేన్ లేదా రైసర్ కార్డ్ నందు ఎలెక్ట్రికల్ కనెక్టర్, లేదా **ఎక్స్‌పాన్షన్ స్లాట్** లోకి చొప్పించే ఒక ప్రింటెడ్ సర్క్యూట్ బోర్డ్. 

ఇది  కంప్యూటర్ భాగాల రూపం , ఇది అదనపు లక్షణాలను జోడించడానికి కంప్యూటర్ సిస్టమ్ యొక్క మదర్ బోర్డులోని విస్తరణ స్లాట్‌లలో వ్యవస్థాపించబడుతుంది . బాహ్య పరికరాలను కనెక్ట్ చేయడానికి అవసరమైన విస్తరణ కార్డులను ఈ పరికరాల కోసం ఎడాప్టర్లు లేదా నియంత్రికలు అని కూడా పిలుస్తారు.

విస్తరణ కార్డ్ అనేది కంప్యూటర్ మదర్‌బోర్డులో దాని భాగం కాకుండా ఒక నిర్దిష్ట ప్రయోజనం కోసం ఉపయోగించే పొడిగింపు సర్క్యూట్ బోర్డు. ఈ కార్డులు సాధారణంగా మదర్‌బోర్డులోని పెరిఫెరల్ కాంపోనెంట్ ఇంటర్‌ఫేస్ లేదా పిసిఐ స్లాట్‌లోకి ప్లగ్ చేయబడతాయి. టెలివిజన్ ట్యూనర్లు, నెట్‌వర్క్ ఇంటర్‌ఫేస్‌లు, మోడెమ్‌ల వంటి పరికరాలను ఇప్పుడు నేరుగా కంప్యూటర్ రూపంలో కంప్యూటర్ మదర్‌బోర్డుకు జతచేయవచ్చు.

**విస్తరణ స్లాట్**  - ఒక స్లాట్ ( ఇంగ్లీష్  స్లాట్ అంటే "స్లాట్") కనెక్టర్ , సాధారణంగా కంప్యూటర్‌లో , సిస్టమ్ బస్‌తో అనుసంధానించబడి , పరికరం యొక్క కాన్ఫిగరేషన్‌ను విస్తరించే అదనపు మాడ్యూళ్ళను (విస్తరణ కార్డులు) వ్యవస్థాపించడానికి రూపొందించబడింది.

**విస్తరణ పట్టీ**  - విస్తరణ బోర్డు వెనుక భాగంలో ఒక లోహపు పలక, దీనితో విస్తరించిన బోర్డుల బాహ్య పరికరాలకు దారితీసే వ్యవస్థ యూనిట్ యొక్క వెనుక గోడపై అందించిన దీర్ఘచతురస్రాకార రంధ్రాలలో స్థిరంగా ఉంటాయి, విస్తరణ బోర్డులు స్థిరంగా ఉంటాయి. ఉపయోగించని ఓపెనింగ్స్ ఖాళీ స్ట్రిప్స్‌తో మూసివేయబడతాయి. విస్తరణ కార్డు లేకుండా విస్తరణ స్ట్రిప్‌ను ఇన్‌స్టాల్ చేయవచ్చు, అదనపు పరికరాలను ( కార్డ్ రీడర్ , 2.5 " మొబైల్ ర్యాక్ , అదనపు అభిమాని మొదలైనవి) లేదా అవుట్పుట్ ఇంటర్‌ఫేస్‌లను (ప్రక్కనే ఉన్న విస్తరణ కార్డు నుండి కానీ దానికి జోడించకుండా లేదా మదర్‌బోర్డు నుండి) ఇన్‌స్టాల్ చేయడానికి ఉపయోగించవచ్చు. ),

## ఉదాహరణలు
**వీడియో కార్డ్**  - కంప్యూటర్ మెమరీలోని చిత్రాన్ని మానిటర్‌కు అవుట్పుట్ కోసం వీడియో సిగ్నల్‌గా మారుస్తుంది . ఆధునిక వీడియో కార్డులు చిత్రాల సాధారణ ప్రదర్శనకు పరిమితం కాదు. ఇవి అదనపు ప్రాసెసింగ్ చేయగలవు, CPU మీద భారం తగ్గిస్తాయి .

**సౌండ్ కార్డ్**  - శబ్దం అనలాగ్ వరకు డిజిటల్ తిరిగి ఆడేటప్పుడు రికార్డింగ్,, డిజిటల్ నుండి అనలాగ్ ఉన్నప్పుడు. సౌండ్ కార్డ్ యొక్క ప్రధాన లక్షణం మీ కంప్యూటర్‌లో నిల్వ చేయబడిన ఆడియో, వీడియో ఫైల్స్ వంటి ధ్వనిని ప్లే చేయడం. సౌండ్ కార్డులో ADC , DAC, గణనలను చేసే డిజిటల్ సిగ్నల్ ప్రాసెసర్ ఉన్నాయి . ప్రొఫెషనల్ సౌండ్ కార్డులు సంక్లిష్ట సౌండ్ ప్రాసెసింగ్‌ను అనుమతిస్తాయి, వాటి స్వంత ROM ను కలిగి ఉంటాయి .

**నెట్‌వర్క్ కార్డ్**  - ఇతర నెట్‌వర్క్ పరికరాలతో కమ్యూనికేట్ చేయడానికి PC ని అనుమతిస్తుంది (ప్రస్తుతం మదర్‌బోర్డులో విలీనం చేయబడింది). నెట్‌వర్క్ అడాప్టర్, దాని డ్రైవర్‌తో కలిసి , రెండు విధులను నిర్వహిస్తుంది: ఫ్రేమ్‌ను స్వీకరించడం, ప్రసారం చేయడం .

అదనంగా, ఒక టీవీ ట్యూనర్ , మోడెమ్ , వీడియో క్యాప్చర్ కార్డ్ , వైర్‌లెస్ ( వై-ఫై ) నెట్‌వర్క్ అడాప్టర్ , వివిధ పోర్టుల కంట్రోలర్లు (COM, LPT, SATA, USB ), డయాగ్నొస్టిక్ POST కార్డును విస్తరణ కార్డు రూపంలలో కంప్యూటర్  సామర్ధ్యం పెంచటానికి ఉపయోగించవచ్చు. 

## మూలాలు

వర్గం:కంప్యూటర్ పెరిఫెరల్స్
శివరంజని

*శివరంజని సినిమా కోసం [[శివరంజని (సినిమా)|ఇక్కడ]] చూడండి.*

**శివరంజని రాగం** హిందుస్తానీ జన్యం, లలిత సంగీతంలో సుప్రసిద్ధమైనది. సాధారణంగా కరుణ రసాన్ని బాగా పరిపోషించగల జన్య రాగంగా పేరొందింది.
## రాగ లక్షణాలు
శివరంజని (హిందుస్తానీ) ఔడవ రాగం, అంటే ఆరోహణలోనూ అవరోహణలోనూ ఐదు స్వరాలే ఉన్న రాగం. శివరంజని రాగానికి హిందుస్తానీ కాఫీ ఠఠ్ రాగం మూలం. ఈ రాగం మోహన రాగానికి స్వరపరంగా చాలా దగ్గరగా ఉంటుంది. మోహన రాగంలోని తీవ్ర గాంధారం బదులు కోమల గాంధారం వాడితే శివరంజని అవుతుంది. ఐతే తీవ్ర స్వరం, కోమల స్వరంతో మారడంతో రాగచ్చాల్లో స్ఫుటమైన మార్పులు రావడం విశేషం. శివరంజనిలో నిషిద్ధ స్వరాలైన మధ్యమం, నిషాదం వాడితే దాన్ని మిశ్ర శివరంజని అంటారు. శివరంజని రాగలక్షణాలు సాంకేతికంగా ఇలా చూపుతారు::; ఆరోహణ
స రిగా ప – ధ – స (పై షడ్జమం)

;అవరోహణ
స (పై షడ్జమం) ధ ప –గా s – రి స s

## సంప్రదాయం, చరిత్ర
శివరంజనిగా ప్రస్తుతం ప్రాచుర్యంలో ఉన్న ఈ రాగానికి మూలం హిందుస్తానీ సంగీతంలోని కాఫీ ఠఠ్. కర్ణాటక సంగీతానికి చెందిన శివరంజనితో ఈ రాగానికి ఏ సంబంధం లేదు. నిజానికి ఈ రాగం 1940ల తర్వాతే ముఖ్యంగా లలిత సంగీతంలో ప్రాచుర్యం పొందింది.
## ఉదాహరణలు
శివరంజని రాగాన్ని సినిమా, లలిత సంగీతాల్లో తరచుగా వాడుతుంటారు. వాటిలో కొన్ని ప్రఖ్యాతమైన ఉదాహరణలు:
* తూర్పు పడమర సినిమాలో రమేష్ నాయుడు స్వరపరిచిన శివరంజనీ.. నవరాగిణీ పాట శివరంజని రాగానికి ఉదాహరణ. ఆయనే సంగీత దర్శకత్వం వహించిన శివరంజని సినిమాలోని అభినవ తారవో పాటలో పల్లవి వరకూ శివరంజని రాగంలోనే ఉంటుంది. రమేష్ నాయుడు స్వరపరిచిన మేఘ సందేశంలోని ఆకాశ దేశాన ఆషాఢ మాసాన అన్న ప్రజాదరణ పొందిన గీతం కూడా ఇదే రాగంలో చేశారు.
* ఇళయరాజా సంగీత దర్శకత్వం వహించిన జగదేక వీరుడు అతిలోక సుందరి సినిమాలో ఓ ప్రయోగం చేశారు. సాధారణంగా శివరంజని రాగం విషాదాన్ని బాగా పలికిస్తుందని పేరు, ఐతే ఇళయరాజా అబ్బనీ తియ్యనీ దెబ్బ అన్న పాటను శివరంజని రాగంలో చేసి విజయం సాధించారు. అదే కోవలోకి ఘంటసాల స్వరపరిచిన ఊహలు గుసగుసలాడే నా హృదయం ఊగిసలాడే (బందిపోటు) పాట కూడా శివరంజని రాగంలో చేసిన యుగళ గీతమే.

## మూలాలు

వర్గం:జన్య రాగాలు
మనవడొస్తున్నాడు

## పాటలు
ఈ చిత్రంలోని పాటలను సి.నారాయణరెడ్డి, సిరివెన్నెల సీతారామశాస్త్రి రచించగా కె.వి.మహదేవన్ సంగీతం సమకూర్చాడు.

## మూలాలు

వర్గం:శోభన నటించిన సినిమాలు
వర్గం:సుత్తి వేలు నటించిన సినిమాలు
వర్గం:సత్యనారాయణ నటించిన సినిమాలు
ఊపిరి (సినిమా)

***ఊపిరి*** 2016లో విడుదలైన తెలుగు సినిమా. దీనికి వంశీ పైడిపల్లి దర్శకత్వం వహించారు. ఇది ఫ్రెంచి సినిమా "ది ఇన్‌టచబుల్స్" (*The Intouchables*, 2011) ఆధారంగా పొట్లూరి వి. ప్రసాద్ నిర్మించారు. ఇది తమిళంలో కూడా ఒకే సమయంలో విడుదల చేయబడినది. ఇందులో అక్కినేని నాగార్జున, కార్తీ ప్రధాన పాత్రలు పోషించారు.

## తారాగణం

*అక్కినేని నాగార్జున - విక్రమాదిత్య
*కార్తీ - శ్రీను
*తమన్నా - కీర్తి
*ప్రకాష్ రాజ్ - ప్రసాదరావు
*జయసుధ - శ్రీను తల్లి
*ఆలీ - లాయర్ లింగం
*తనికెళ్ల భరణి - కాళిదాసు
*కల్పన - లక్ష్మి
*భరత్ రెడ్డి - వైద్యుడు 
*సత్య కృష్ణన్ - ఫిజియోథిరపిస్టు  
* ఉమా పద్మనాభన్
*తాగుబోతు రమేష్
*శ్రీనివాస్ సాయి - శ్రీను తమ్ముడు
*హర్షవర్ధన్ - పోలీస్ ఇనస్పెక్టర్
* ప్రవీణ్

## కథ
కాళ్ళూ చేతులూ చచ్చుబడి చక్రాల కుర్చీకే పరిమితమైన ఓ కోటీశ్వరుడు. జైలు నుండి పెరోల్‌పై బయటకొచ్చి, ఇంట్లోవాళ్ళ చేత తిరస్కరించబడి, తప్పని పరిస్థితుల్లో ఆ కోటీశ్వరుడి దగ్గర పనిలో చేరే ఓ యువకుడు. కోట్ల మధ్య ఊపిరి సలపకుండా ఉండే ఆ కోటీశ్వరుడు, ఈ కుర్రాడి కారణంగా తాజా శ్వాసను ఎలా వీల్చుకున్నాడు? డబ్బుంటే చాలు సమస్యలుండవని భావించిన ఈ కుర్రాడు, ఆ కోటీశ్వరుడిని దగ్గరగా చూసి జీవితం గురించి ఏం తెలుసుకున్నాడు? అనేది కథా సారాంశం.

## పాటలు
ఈ సినిమాకి గోపీ సుందర్ సంగీతాన్ని అందించారు.

## పురస్కారాలు

### సైమా అవార్డులు
2016 సైమా అవార్డులు (తెలుగు)

# ఉత్తమ దర్శకుడుఐఘఙ్ఐఘఙఘఘి్్ేేకరకఆకరరఆఆకతతి్్ిఆకఆకర్్రిరిరర

## మూలాలు

వర్గం:అక్కినేని నాగార్జున సినిమాలు
వర్గం:జయసుధ నటించిన సినిమాలు
వర్గం:తమన్నా నటించిన సినిమాలు
వర్గం:తనికెళ్ళ భరణి సినిమాలు
అమ్మోనియం ఎజైడ్

**అమ్మోనియం ఎజైడ్**/ఎజాయిడ్ ఒక రసాయన సమ్మేళన పదార్థం.ఇది ఒక అకర్బన రసాయన సంయోగపదార్థం.ఇందులోని సంఘటన పదార్థాలు నైట్రోజన్, హైడ్రోజన్ మూలక పరమాణువు లు. అమ్మోనియల్ సమూహంతో నైట్రోజన్ సంయోగం వలన అమ్మోనియం ఎజైడ్ ఏర్పడినది.ఈ రసాయన సంయోగ పదార్థం యొక్క రసాయన సంకేత పదం NH4N3.ఇది అమ్మోనియా, హైడ్రోజోయిక్ ఆమ్లముల యొక్క లవణం.రంగులేని స్పటిక అణుసౌష్టవమున్న ఈ రసాయన స్పటిక లవణం శక్తివంతంగా ప్రేలు స్వాభావం (విస్పోటక గుణం) కల్గిఉన్నది. అమ్మోనియం ఎజైడ్ శరీరధర్మ సంబంధి చర్యాశీలత కల్గినది,, దీనిని పీల్చినపుడు/శ్వాసించినపుడు తలనొప్పి వస్తుంది,, హృదయ కంపన తీవ్రత పెరుగును
## ఆవిష్కరణ
థెడోర్ కుర్టియస్ (Theodor Curtius) అను శాస్త్రవేత్త 1890 లో మొదటగాను ఉత్పత్తి చేసాడు.
## భౌతిక లక్షణాలు
### భౌతిక స్థితి
అమ్మోనియం ఎజైడ్ ఒక తెల్లని స్పటికాకృతికల్గిన ఘనపదార్థం.అమ్మోనియం ఎజైడ్ వాసన లేని రసాయన పదార్థం.అమ్మోనియం ఎజైడ్ రసాయన సంయోగ పదార్థం యొక్క అణుభారం 60.059 గ్రాములు/మోల్.  రసాయన ఫార్ములా NH4N3, లేదాNH3.HN3

### సాంద్రత
అమ్మోనియం ఎజైడ్ రసాయన పదార్థం యొక్కసాంద్రత,25&nbsp;°C వద్ద 1.3459గ్రాములు/సెం.మీ3. 

### ద్రవీభవన ఉష్ణోగ్రత
అమ్మోనియం ఎజైడ్ రసాయన సమ్మేళన పదార్థం యొక్క ద్రవీభవన స్థానం 160&nbsp;°C (320&nbsp;°F; 433 K).

### బాష్పీభవన ఉష్ణోగ్రత
అమ్మోనియం ఎజైడ్ రసాయన సంయోగ పదార్థం యొక్క బాష్పీభవన స్థానం 400&nbsp;°C (752&nbsp;°F; 673K), ఈ ఉష్ణోగ్రత వద్ద వద్ద అమ్మోనియం ఎజైడ్ రసాయన వియోగం చెందును.
### ద్రావణీయత
నీటిలో అమ్మోనియం ఎజైడ్ కరుగదు.
## ఉత్పత్తి
సజలజల ద్రావణ స్థితిలో హైడ్రాజీన్ను అమ్మోనియం ఏజైడ్ గా పరివర్తింపవచ్చును.
:2N2H4↔NH4N3+4H+

## నిర్మాణం
అమ్మోనియం ఎజైడ్ ఒక అయోనిక్ పదార్థం. అతి అత్యల్ప ప్రమాణంలో నీటిలో కరుగును.అమ్మోనియం ఎజైడ్ లో 93% (భారం) వరకు నైట్రోజన్ అమ్మోనియం కేటయాన్, అజైడ్ అనయాన్ రూపంలో ఉండును. అమ్మోనియం ఎజైడ్ యొక్క నిర్మాణ పరమైన ఐసొమర్ టెట్రాజేన్ (tetrazene) 

## ఇవికూడా చూడండి
*అమ్మోనియా
## మూలాలు/ఆధారాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:అమ్మోనియా సమ్మేళనాలు
వర్గం:అకర్బన సమ్మేళనాలు
వేదాంతకవి

వేదాంతం వేంకట సుబ్రహ్మణ్యశాస్త్రి "**వేదాంతకవి**"గా ప్రసిద్ధుడు. ఇతడు చెళ్లపిళ్ల వేంకటశాస్త్రి శిష్యుడు. ఇతని తండ్రి శంభుశాస్త్రి, అన్న లక్ష్మీకాంతం జాతీయోద్యమాలలో పాల్గొని ఉద్యమగీతాలను గొంతెత్తి పాడేవారు.  వారి ప్రభావంతో ఇతడు దేశసేవ, కవిత్వసేవ విడదీయలేని అనుబంధంగా ఏర్పరచుకుని కవితావేశానికి గురిఅయ్యాడు. ఇతడు 1928-1931ల మధ్య వివిధ జైళ్ళలో శిక్ష అనుభవించాడు. 1928లో జైలుకు వెళ్లినప్పుడు పుచ్చలపల్లి సుందరయ్యతో కలిసి ఒకే గదిలో ఉన్నాడు. ఆ శిక్షాకాలంలో పోలీసుల లాఠీదెబ్బలవల్ల కుడిచేతి ఉంగరం వేలు విరిగింది. తలకు బలమైన దెబ్బలు తగలడం వల్ల ఎడమకన్నుకు అంధత్వం ఏర్పడింది. ఇతని రచనలు శాంతి సంగ్రామం, స్వతంత్ర గర్జన, జమీన్ రైతు, రాజకోట ఆనాటి బ్రిటీష్ ప్రభుత్వంచే నిషేధానికి గురి అయ్యాయి. రాజకోట నాటకాన్ని పేరుమార్చి కాంగ్రెస్ భారతం పేరుతో అచ్చువేశాడు. ఇతని భార్యపేరు పార్వతీదేవి. 
## రచనలు
# ఆకలిమంట (నాటకం)
# తెనుఁగుతల్లి (నాటకం)
# ఛలో హైదరాబాద్ (నాటకం)
# విశ్వస్వరాజ్యం (నాటకం) 
# జమీన్ రైతు (నాటకం)
# పంజాదెబ్బ
# కవితా సంస్థానము (విమర్శ)
# కష్టకాలం (నాటకం)
# గడుగ్గాయి
# కెరటాలు
# దండయాత్ర
# భగవన్మతభాష్యం
# వీర భారతము
# మహారథి కర్ణ (నాటకం)
# కల్పతరువు
# పట్టాభిషేకం
# బ్రిటీష్ గయోపాఖ్యానం (నాటకం)
# రాజకోట (నాటకం)
# శాంతి సంగ్రామము
# స్వతంత్ర గర్జన
## బిరుదులు
* ఆంధ్ర బెర్నార్డ్‌షా

## మూలాలు

వర్గం:తెలుగు రచయితలు
వర్గం:తెలుగు నాటక రచయితలు
వర్గం:తెలుగు కవులు